Serangan Daesh bunuh 10 tentera pro-Kerajaan Syria

(Penduduk Syria dan anggota keselamatan berada di lokasi serangan drone di wilayah Aleppo/Fail AFP)

BEIRUT, 8 Ogos –Kumpulan Militan Daesh dilapor membunuh 10 tentera Syria dan pejuang prokerajaan di wilayah Raqa, kawasan yang pernah menjadi kubu kuat kumpulan itu.

“Daesh menyerang kedudukan dan pusat pemeriksaan milik tentera… membakar kenderaan tentera dan rumah pasang siap,” kata Pemerhati Hak Asasi Manusia Syira pada Selasa.

Enam anggota tentera cedera dalam serangan pada petang Isnin, dan beberapa mangsa dilaporkan kritikal, kata badan pemantau berpangkalan di Britain; kebanyakan maklumat diperoleh daripada sumber dalaman Syria.

Ketika ini tentera kerajaan mengawal kawasan luar bandar di timur dan selatan wilayah Raqa, sementara pejuang Kurdish mengawal kawasan selebihnya.

Bandar Raqa pernah menjadi pusat pemerintahan kumpulan militan Daesh sehingga mereka disingkirkan pada 2017.

Minggu lepas, Daesh mengumumkan kematian pemimpin mereka, Abu al-Hussein al-Qurashi, dilaporkan terbunuh dalam pertempuran di barat laut Syria.

Pada Mac 2019, Daesh terpaksa melepaskan kawasan terakhir dikuasai mereka di Syria dalam serangan balas diketuai kumpulan pejuang Kurdish yang disokong tentera pakatan diketuai Amerika Syarikat.

Namun, dari semasa ke semasa, saki baki kumpulan militan itu terus melakukan serangan maut dari kawasan persembunyian mereka di kawasan padang pasir yang luas dan tersembunyi.

Militan turut menyasarkan serangan terhadap orang awam dan tentera kerajaan serta pejuang pro-Iran dan Kurdish. –AFP

(Lima terbunuh dalam serangan bom kereta: White Helmets atau pasukan penyelamat/Fail AFP)


Bybit perkenal produk Pengurusan Kekayaan Elit

DUBAI, 8 Ogos- Bybit, salah satu daripada lima bursa kripto paling dipercayai CoinGecko melancarkan produk Pengurusan Kekayaan yang direka bentuk untuk memenuhi keperluan pelabur.Menurut kenyataan Bybit, Pengurusan Kekayaan menawarkan penyelesaian yang diperibadikan dan pulangan yang menarik dengan risiko minimum."Pengurusan Kekayaan Bybit bertujuan memberi pulangan konsisten melalui strategi canggih dan pengurusan risiko yang mantap, tanpa mengira keadaan pasaran. "Ia menampilkan produk yang disesuaikan, yang menangani matlamat individu dan toleransi risiko, membolehkan pelabur mencatat laluan unik mereka untuk berjaya," tambah kenyataan itu.Menyedari kepentingan melindungi modal, Pengurusan Kekayaan Bybit menggunakan pendekatan berisiko rendah, memberi pengguna persekitaran selamat untuk pertumbuhan jangka panjang. "Kami sangat teruja untuk memperkenalkan Pengurusan Kekayaan Bybit, produk yang merangkumi kecanggihan dan kehematan dalam ruang pelaburan kripto," kata pengasas bersama dan Ketua Pegawai Eksekutif, Ben Zhou."Dengan pilihan yang disesuaikan, pulangan yang stabil dan strategi berisiko rendah, produk Pengurusan Kekayaan kami menawarkan akses lancar kepada peluang eksponen dalam pasaran kripto," tambahnya. -AFP


Pejabat kerajaan Amerika Syarikat ditutup susulan cuaca buruk

WASHINGTON, 8 Ogos - Pejabat kerajaan Amerika Syarikat (AS) ditutup awal pada Isnin akibat cuaca buruk ketika pihak kaji cuaca negara itu memberi amaran kepada penduduk di timur negara itu kemungkinan berlakunya puting beliung, angin kencang dan hujan batu di kawasan berkenaan.Menurut laman sesawang PowerOutage.us, ribut petir berkelajuan tinggi dan angin kencang telah menumbangkan pokok serta menyebabkan bekalan elektrik terputus di hampir 200,000 rumah dan perniagaan di Maryland dan Virginia.Manakala kira-kira 800,000 pelanggan terjejas akibat terputus bekalan elektrik di selatan dan tengah negeri Atlantik.Perkhidmatan Cuaca Kebangsaan berkata, lebih 29.5 juta orang dari Alabama ke barat New York berisiko dilanda puting beliung semalam, namun tiada sebarang kemalangan jiwa dilaporkan setakat 9 malam waktu tempatan.Sementara itu, Pentadbiran Penerbangan Persekutuan (FAA) mengarahkan aktiviti penerbangan dihentikan di lapangan terbang di New York, Washington, Philadelphia, Atlanta dan Baltimore akibat ribut petir.Beberapa premis seperti perpustakaan, muzium, zoo, kolam renang dan perkhidmatan perbandaran dan persekutuan lain di kawasan Washington juga ditutup awal.Pejabat Pengurusan Kakitangan AS berkata, para pekerja persekutuan perlu meninggalkan tempat kerja selewat-lewatnya jam 3 petang.-REUTERS


Loji nuklear Ukraine beroperasi sepenuhnya untuk musim sejuk

YUZHNOUKRAINSK, 8 Ogos- Loji janakuasa nuklear Ukraine yang terletak di wilayah dikuasai Kiev akan beroperasi sepenuhnya menjelang musim sejuk untuk membekalkan tenaga elektrik kepada negara itu, kata pengendali tenaga atom Ukraine."Semua kuasa yang ada akan diberikan kepada grid elektrik", selepas penyelenggaraan beberapa reaktor sebelum musim sejuk," ketua Energoatom, Petro Kotin memberitahu wartawan.Beliau bercakap di kilang Yuzhnoukrainsk di selatan Ukraine untuk menandakan pentauliahan semula satu daripada tiga reaktornya -- setiap satu dengan kapasiti 1,000 megawatt.Ukraine kini mempunyai tiga stesen janakuasa dengan sejumlah sembilan reaktor di wilayah bawah kawalannya."Kami akan memasuki musim sejuk dengan sembilan reaktor pada kapasiti penuh," kata Kotin, sambil menambah empat reaktor yang sedang dalam pembaikan akan beroperasi sebelum November, dengan jumlah kapasiti hampir 7,600 megawatt.Stesen janakuasa nuklear keempat, yang juga terbesar di Eropah, ialah loji Zaporizhzhia yang menempatkan enam reaktor.Ia telah diduduki oleh tentera Rusia sejak Mac 2022.Kotin berkata adalah penting untuk mendapatkan semula kawalan loji Zaporizhzhia, dengan kapasiti 6,000 megawatt bagi membekalkan elektrik ke Ukraine.

(Loji Tenaga Nuklear Ukraine Selatan berhampiran bandar Yuzhnoukrainsk di Mykolaiv/AFP)

Sejak awal Jun, tentera Kiev mengetuai serangan balas di kawasan berhampiran Zaporizhzhia di timur dan selatan Ukraine, dalam usaha merampas semula wilayah yang dipegang oleh Rusia susulan permulaan pencerobohan pada Februari 2022.Menurut Kotin, stesen janakuasa nuklear Ukraine tidak "terjejas secara langsung" oleh gelombang serangan Rusia terhadap infrastruktur tenaga pada musim luruh dan musim sejuk tahun lalu, yang memutuskan bekalan kuasa kepada berjuta-juta kediaman.Ketua Energoatom itu tidak terkejut dengan kenyataan Ketua Pengarah Agensi Tenaga Atom Antarabangsa (IAEA), Rafael Grossi, bahawa mereka tidak menemukan bahan letupan di atas bumbung loji Zaporizhzhia.Pada awal Julai, Ukraine menuduh Moscow melakukan "provokasi", dengan tentera mendakwa bahawa "objek serupa dengan bahan letupan telah diletakkan" di atas bumbung reaktor tiga dan empat.Pakar IAEA "mempunyai akses yang sangat terhad. Mereka mempunyai akses ke bumbung dua unit (daripada enam). Mereka tidak diberi kuasa untuk pergi ke unit lain... Mereka (tentera Rusia) tidak membenarkan akses", kata Kotin. -AFP


Konflik Myanmar perlukan 'kemahuan politik' semua pihak-Jokowi

JAKARTA, 8 Ogos- Presiden Indonesia,Joko Widodo hari ini berkata penyelesaian konflik Myanmar yang sudah memasuki tahun ketiga memerlukan 'kemahuan politik' daripada semua pihak."Kita menyedari situasi yang berlaku di Myanmar sangat mencabar."Kita juga sedar situasi tersebut hanya boleh diselesaikan menerusi 'kemahuan politik daripada semua pihak", kata Jokowi acara ulangtahun sambutan ASEAN ke-56 hari ini.Pemimpin Indonesia turut menegaskan 10 anggota ASEAN termasuk Myanmar perlu terus bekerjasama bagi mencari jalan bagi menyelesaikan isu di Myanmar."ASEAN adalah seperti sebuah kapal besar yang perlu terus bergerak ke hadapan."Kapal ini perlu terus belayar."Kapal tersebut tidak boleh karam, kerana ia adalah tanggungjawab kita membawa ratusan juta rakyat di dalamnya", kata Jokowi.Menurut Jokowi, usaha ASEAN untuk menyelesaikan krisis itu akan diteruskan mengikut perjanjian lima perkara yang dipersetujui dengan junta Myanmar dua tahun lalu.Tetapi junta tentera Myanmar mengabaikan perjanjian itu, yang bertujuan bagi menamatkan keganasan dan menyambung semula perbincangan antara tentera dan gerakan antirampasan kuasa.ASEAN sebelum ini dilihat tidak sepakat berkaitan rampasan kuasa oleh junta tentera Myanmar pada 2021 kerana tiada tindakan bagi menguatkuasakan perjanjian lima perkara.Thailand sebagai contoh telah mengambil pendekatan berasingan kepada usaha ASEAN dengan menganjurkan "rundingan tidak rasmi" dengan menteri luar junta Myanmar.Bulan lalu, diplomat tertinggi Bangkok dilaporkan menemui pemimpin demokrasi yang digulingkan Suu Kyi dan berkata pemimpin itu berada dalam keadaan sihat.Pihak junta telah memberi pengampunan kepada pemimpin berusia 78 tahun itu dan mengurangkan tempoh hukuman 33 tahun kepada enam tahun penjara.Myanmar telah dilanda keganasan dalam tempoh dua tahun sejak pemimpin awam Aung San Suu Kyi digulingkan dalam rampasan kuasa dan tuduhan 19 kes jenayah daripada rasuah hingga melanggar peraturan Covid-19.Indonesia merupakan pengerusi ASEAN tahun ini dan bakal menjadi tuan rumah sidang kemuncak pada September ini.Jakarta telah melaksanakan diplomasi senyap dengan junta Myanmar dalam usaha untuk membawa Myanmar kembali ke meja rundingan.-AFP


Pheu Thai bentuk gabungan baharu

BANGKOK, 8 Ogos- Parti Pheu Thai yang menduduki tempat kedua pada pilihan raya Thailand lalu bertindak untuk membentuk gabungan baharu bersama Parti Bhumjaithai yang menyokong kerajaan tentera pada Isnin dalam usaha menghalang campur tangan pihak tentera dan pro-raja bagi memecahkan kebuntuan politik bagi menubuhkan kerajaan baharu.Negara 'Gajah 'Putih' itu gagal menubuhkan kerajaan setelah parti Move Forward (MFP) gagal mencapai majoriti, walaupun memenangi kerusi terbanyak dalam pilihan raya Mei lepas, dan kemudiannya tidak disenaraikan menganggotai gabungan progresif.Parti Pheu Thai, yang memenangi 141 kerusi mengumumkan kerjasama dengan Parti Bhumjaithai menyaksikan gabungan tersebut mempunyai 212 kerusi di Parlimen Rendah Thailand.Pheu Thai pada Rabu lalu berkata bahawa parti Move Forward (MFP) tidak disertakan dalam gabungan tersebut kerana rancangannya bagi merombak undang-undang berkaitan kesalahan memfitnah raja menyukarkannya untuk mendapatkan sokongan parti-parti lain serta para anggota Senat.Menurut Pengerusi Pheu Thai, Chonlanan Srikaew, kerjasama kedua-dua parti diharap mampu memecahkan kebuntuan politik yang dialami negara berkenaan."Saya ingin mengucapkan terima kasih kepada Parti Bhumjaithai yang sudi menerima pelawaan."Diharapkan pelawaan ini mampu menjadi langkah pertama dalam usaha memecahkan kebuntuan politik Thailand", kata Srikaew pada sidang media.Menurut Srikaew, kedua-dua parti akan cuba mendapatkan sokongan daripada part-parti lain bagi membolehkan kerajaan baharu dibentuk secepat mungkin."Kami mahu semua parti menyokong kesemua calon dari parti Pheu Thai", katanya Srikaew.Meskipun dengan jumlah kerusi yang digabungkan, Pheu Thai dan Bhumjaithai tidak akan mempunyai majoriti dalam parlimen yang mempunyai 500 kerusi.Sementara itu, Pengerusi Parti Bhumjaithai, Anutin Charnvirakul berkata kerjasama bersama Pheu Thai dilakukan atas tiga syarat, antaranya menolak rombakan undang-undang berkaitan kesalahan memfitnah raja."Ketiga, sekiranya Parti Pheu Thai mengetuai kerajaan , Parti MFP tidak akan menjadi sebahagian daripada kerajaan", katanya.Minggu lalu, Parlimen Thailand menangguhkan pengundian bagi memilih Perdana Menteri baharu negara itu sekali gus menjadikan kebuntuan politik di negara ini berlarutan hampir tiga bulan sejak pilihan raya umum berlangsung pada 14 Mei lalu.-AFP

(Pengerusi Parti Pheu Thai, Chonlanan Srikaew (kiri) dan Pengerusi Parti BhumjaithaiAnutin Charnvirakul dalam satu sidang media/FOTO AFP)


AS kerah dua kapal perang ke Laut Merah

JEDAH, 8 Ogos - Amerika Syarikat hari ini telah mengerah dua kapal perang bersama lebih 3,000 kelasi ke Laut Merah susulan ancaman Iran terhadap kapal komersil.Dalam satu kenyataan, Pentagon berkata Iran telah merampas dan cuba mengawal hampir 20 buah kapal antarabangsa di Teluk Parsi sejak dua tahun lalu."Pasukan AS yang baharu tiba di atas kapal USS Bataan dan USS Carter Hall, memberikan "fleksibiliti dan keupayaan maritim yang lebih besar," kata Armada Kelima AS di Bahrain pada hari Isnin. "Ketibaan pasukan baharu itu menambah usaha untuk menghalang aktiviti yang tidak stabil dan mengurangkan ketegangan serantau yang disebabkan oleh gangguan Iran dan rampasan kapal dagang," kata jurucakap Cdr. Tim Hawkins.Pengerahan terbaharu itu dibuat selepas tentera AS menyekat dua percubaan Iran untuk merampas kapal tangki komersil di perairan antarabangsa Oman pada 5 Julai. Tehran berkata salah sebuah kapal tangki, Richmond Voyager yang menggunakan bendera Bahamian, telah bertembung dengan sebuah kapal Iran dan mencederakan lima anak kapal.Pada April dan awal Mei, Iran merampas dua kapal tangki minyak dalam masa seminggu di perairan serantau. Insiden itu berlaku selepas Israel dan AS menyalahkan Iran terhadap serangan dron di pantai Oman pada November lalu yang menyasarkan kapal tangki yang dikendalikan oleh syarikat milik Israel.Sementara itu, Jurucakap kementerian luar Iran, Nasser Kanani berkata, kehadiran kapal-kapal AS hanya untuk kepentingan Washington. "Kehadiran tentera AS di rantau tersebut tidak pernah mewujudkan keselamatan."Kepentingan mereka di rantau berkenaan sentiasa memaksa AS untuk mencetuskan ketidakstabilan dan menggugat keamanan. "Negara-negara di Teluk mampu memastikan keselamatan mereka sendiri,” katanya.-Arabnews

(Kapal perang AS, USS Bataan dan USS Carter Hall beri fleksibiliti dan keupayaanMaritim di Laut Merah/FOTO Twitter@US5thFleet)


Imran dalam keadaan baik-Jurucakap

ISLAMABAD, 8 Ogos - Bekas Perdana Menteri Pakistan, Imran Khan berada dalam keadaan baik meskipun berada pada situasi sukar dalam penjara, kata jurucakapnya semalam, susulan sabitan rasuah yang menyebabkannya tidak bertanding dalam pilihan raya yang dijadualkan pada akhir tahun ini.Bekas bintang kriket Pakistan itu ditangkap Sabtu lalu dan dibawa ke penjara selepas didapati bersalah dalam salah satu daripada lebih 200 kes yang dihadapinya sejak dipecat daripada jawatan melalui undi tidak percaya pada April 2022.Jurucakapnya, Raoof Hasan berkata Imran ditahan di sebuah lokap yang kecil dan daif."Dia memberitahu bahawa dia tidak akan sesekali berkompromi dengan prinsip yang dipegangnya selama ini", kata Raoof kepada AFP.Menurut Raoof, bekas pemimpin berusia 70 tahun itu ditahan sel kelas C, tidur di lantai dan hanya mempunyai sedikit ruang untuk bersolat.Selain itu, sel berkenaan mempunyai sedikit akses kepada cahaya pada siang hari.Sel itu juga dilengkapi sebuah kipas tetapi tiada penghawa dingin pada musim panas.Tambah Hassan, pasukan peguam Imran kini berusaha memfailkan permohonan ikat jamin dan rayuan agar Imran dipindahkan ke sel penjara kelas A.Pada perbicaraan Sabtu lalu, hakim mendapati Imran bersalah kerana gagal mengisytiharkan hadiah yang diterimanya semasa memegang jawatan sebagai Perdana Menteri dan menjatuhkan hukuman penjara tiga tahun.Hukuman itu telah menyebabkan kelayakan Imran dibatalkan daripada mengambil bahagian dalam pilihan raya. Penangkapan dan penahanan Imran selama tiga hari berhubung kes yang sama pada Mei lalu mencetuskan keganasan maut, dengan puluhan ribu penyokongnya turun ke jalan dan bertempur dengan polis.-AFP


Ukraine puas hati dengan persidangan di Jedah, setuju adakan mesyuarat baharu

KYIV, 8 Ogos-Ukraine berpuas hati dengan sidang kemuncak yang diadakan di Jedah minggu lalu berkaitan rundingan damai bagi mengakhiri perang.Wakil daripada 40 negara termasuk China, India, dan Amerika Syarikat turut mengambil bahagian dalam rundingan damai tersebut kecuali Rusia yang tidak dijemput.Salah seorang wakil Presiden Ukraine, Andriy Yermak berkata negara itu berpuas hati dengan keputusan yang dicapai pada persidangan berkenaan."Kami berpuas hati dengan keputusan persidangan."Mesyuarat di Jedah adalah manifestasi kepada dunia bahawa tiada tempat buat penceroboh (Rusia)", kata Yermak.Yermak turut mendedahkan terdapat persetujuan bagi mengadakan mesyuarat baharu, namun tiada sebarang tarikh ditetapkan.Dia turut menjangkakan mesyuarat berkenaan bakal menarik lebih banyak penyertaan dari pada pelbagai negara.Sementara itu, Rusia yang tidak dijemput menyertai sidang itu menegaskan penyelesaian kepada konflik itu dapat dicapai sekiranya Ukraine dapat menghentikan permusuhan dan serangan.Rusia turut menggesa agar negara-negara barat seperti Amerika Syarikat dan sekutunya berhenti daripada membekalkan senjata kepada Ukraine.Dalam pada itu, Jurucakap kementerian Luar Rusia, Maria Zakharova dilaporkan berkata Ukraine perlu menyerahkan wilayah yang diduduki kepada Rusia."Asas kedaulatan Ukraine iaitu bersifat neutral, tidak bersekutu dan bukan nuklearnya, mesti disahkan", kata Zakharova dalam satu kenyataan.Konflik Ukraine-Rusia yang telah memasuki setahun telah mengorban ribuan tentera dan orang ramai.Menurut laporan antarabangsa, dianggarkan kira-kira 200,000 tentera Rusia terjejas manakala di pihak Ukraine sekitar satu juta terbunuh atau cedera dengan 30,000 kematian membabitkan orang awam sejak perang meletus.-AFP


Bunuh pakar bedah, suspek dibawa ke lokasi kejadian

(Daniel Sancho baju merah) digari sambil menunjukkan kayak yang disewanya/FOTO REUTERS)

SURAT THANI, 7 Ogos - Anak lelaki kepada pelakon Sepanyol Rodolfo Sancho Aguirre telah ditahan di Thailand berhubung kematian yang mengerikan seorang lelaki warga Colombia.Polis Thailand membawa suspek yang telah membunuh pakar bedah warga Colombia berusia 44 tahun ke lokasi kejadian di pulau Koh Phangan.Daniel Sancho Bronchalo, 29 tahun mengaku membunuh dan memotong anggota tubuh Edwin Arrieta Arteaga Colombia.Mayat Arrieta ditemui di tapak pelupusan sampah pulau berkenaan, pada Khamis lalu.Stesen televisyen tempatan memaparkan visual Sancho memberi penerangan secara terperinci kepada polis mengenai lokasi dia menyewa kayak untuk membuang beberapa bahagian tubuh mangsa ke dalam laut.Sementara itu, rakaman kamera litar tertutup (CCTV) menunjukkan Sancho dan Arrieta menaiki basikal bersama beberapa hari sebelum mayat ditemui.Media tempatan melaporkan Bronchalo dan Arrieta sebagai pasangan kekasih. - REUTERS

(Daniel Sancho Bronchalo ditahan selepas dipercayai membunuh seorang lelaki warga Colombia/FOTO REUTERS)


Teknologi AI, perlu lebih 100 tahun untuk dimanfaatkan

REUTERS, 7 Ogos - Pakar ekonomi barat berpendapat, kemajuan teknologi kecerdasan buatan (AI) setakat ini hanya dapat dinikmati segelintir golongan.Profesor ekonomi dan pengurusan global di MIT Sloan School of Management, Simon Johnson berkata, setiap kemajuan teknologi mempunyai kesan yang berbeza terhadap manusia.Beliau memberi contoh teknologi AI yang nyata memberi kesan terhadap peluang pekerjaan."Sudah tentu kemajuan teknologi berbeza mengikut masa. Kesannya terhadap pekerjaan dan peluang syarikat adalah berbeza. Kami juga pernah merasai perkara sama sebelum ini."Bagaimanapun, teknologi ini mampu membantu bagi mengenal pasti jenis peluang yang akan diberikan dan jenis risiko yang perlu dihadapi," kata Johnson.Johnson tidak menafikan teknologi AI mampu memudahkan masyarakat, namun ia mungkin mengambil masa 100 tahun atau lebih untuk dirasai semua golongan. - REUTERS

(Robot dikenali sebagai ''AInstein'' dikuasakan dengan ChatGPT di sekolah Pascal Nicosia, Cyprus/FOTO REUTERS)


Banjir timur China, angka korban meningkat kepada 14 mangsa

BEIJING, 7 Ogos - Angka kematian akibat banjir di bandar Shulan, wilayah Jilin di timur laut China meningkat kepada 14 mangsa.Menurut ibu pejabat kawalan dan bantuan banjir tempatan, seorang lagi mangsa masih hilang.Media tempatan sebelum itu melaporkan enam kematian akibat banjir tersebut. Hujan lebat yang melanda China dicetuskan oleh Taufan Doksuri.Datuk bandar dan dua lagi pegawai perbandaran, yang hilang semasa membantu usaha bantuan bencana turut disahkan meninggal dunia. Terdahulu pada Julai, media China melaporkan bahawa seramai 11 orang maut akibat banjir melanda Beijing, manakala sembilan lagi lemas di wilayah Hebei.Seramai 44,673 orang dari 13 daerah di ibu negara terjejas akibat hujan lebat manakala ratusan ribu penduduk dipindahkan.Selasa lalu, Presiden China Xi Jinping mengarahkan pihak berkuasa tempatan memperhebat usaha menyelamat bagi mengurangkan bilangan mangsa. - REUTERS

(Infrastruktur jalan turut mengalami kerosakan kerana banjir/FOTO REUTERS)


Dua terbunuh di Cape Town mogok bas mini dan teksi

CAPE TOWN, 7 Ogos - Sekurang-kurangnya dua orang terbunuh dalam kejadian mogok yang melibatkan perkhidmatan pengangkutan awam Cape Town antara pemandu bas mini dan juga teksi.Manakala beribu-beribu penumpang pengangkutan awam terkandas dalam kejadian itu.Teksi bas mini, merupakan mod pengangkutan utama untuk berjuta-juta pekerja di Afrika Selatan.Pemandu bas tersebut telah menyekat beberapa jalan dengan mengadakan mogok yang bermula pada Khamis akibat pertempuran dengan pihak berkuasa bandar.Suruhanjaya Tinggi British di Afrika Selatan mengeluarkan notis melalui Facebook menasihatkan pelancong supaya menangguhkan sebarang perjalanan dari lapangan terbang sehingga laluan dijamin selamat.Menurut suruhanjaya itu "perkhidmatan GPS boleh mengalihkan anda ke kawasan yang kurang selamat atau memasuki kawasan protes yang berterusan".Ketegangan mogok mulai memuncak selepas 15 bas mini disita pada Selasa lalu.Beribu-ribu penumpang terkandas berkumpul di stesen bas dan teksi di seluruh bandar pada Khamis.Beratus-ratus penumpang juga memilih untuk berjalan kaki ke rumah sehingga lewat malam manakala penumpang lain tidur di stesen itu apabila insiden keganasan mula meletus.Pada malam Jumaat, seorang pegawai polis ditembak dalam kenderaan ketika sedang melakukan rondaan di Cape Town.Majlis Teksi Kebangsaan Afrika Selatan (SANTACO) menggesa ke atas undang-undang kecil perbandaran baharu yang memberi arahan dan kuasa untuk menahan kenderaan atas kesalahan seperti memandu tanpa lesen, tidak mempamerkan plat pendaftaran atau muatan berlebihan. - AFP

(Trafik Cape Town terhenti pada petang Selasa apabila pemandu teksi dan pegawai penguatkuasa undang-undang selepas beberapa bas mini disita/FOTO AFP)


Bangunan Iran runtuh, angka kematian meningkat kepada lima

TEHRAN, 7 Ogos - Sekurang-kurangnya lima terbunuh termasuk dua pegawai polis apabila beberapa bangunan sedang dalam pembinaan runtuh di ibu negara Iran Tehran.Manakala 11 lagi cedera dalam kejadian pada pagi itu.Jurucakap jabatan bomba Tehran, Jalal Maleki memberitatahu agensi berita Fars, angka korban akibat runtuhan bangunan itu mencecah lima orang.Memetik laporan Agensi Berita Pelajar Iran (ISNA), pasukan polis wilayah sedang menyelia kemusnahan sebuah bangunan "tidak selamat" di Daerah 19.Agensi berita Tasnim melaporkan "empat orang termasuk dua anggota polis dan dua orang awam maut akibat keruntuhan bangunan yang tidak dibenarkan di barat daya Tehran."Kejatuhan bangunan itu mengakibatkan lima bangunan bersebelahan yang tidak mematuhi syarat keselamatan runtuh, menyebabkan empat pegawai polis dan dua kakitangan majlis perbandaran tertimbus di bawah runtuhan.

(Rakyat Iran berkumpul di tapak di mana bangunan 10 tingkat yang runtuh di bandar barat daya Abadan pada 23 Mei 2022/FOTO AFP)

ISNA dan Tasnim melaporkan, operasi menyelamat sedang giat dijalankan untuk mencari mangsa yang mungkin terperangkap di bawah runtuhan itu.Pada Mei 2022, bangunan Metropol 10 tingkat runtuh sehingga mengorbankan 43 orang, dianggap tragedi paling dahsyat di negara itu dalam tempoh beberapa tahun. Bangunan Metropol 10 tingkat sedang dalam pembinaan di bandar Abadan, barat daya wilayah Khuzestan.Pasukan menyelamat mengambil masa hampir dua minggu untuk mengesan mayat kesemua mangsa yang terkorban dalam bencana itu.Tragedi itu turut mencetuskan beberapa siri tunjuk perasaan terhadap pihak berkuasa di seluruh negara yang dituduh melakukan rasuah dan didakwa tidak cekap. - AFP


4 askar Syria maut serangan peluru berpandu tentera Israel

DAMSYIK, 7 Ogos – Serangan peluru berpandu Israel berhampiran ibu negara Syria Damsyik membunuh sekurang-kurangnya empat tentera Syria dan mencederakan empat yang lain.Pada 2:20 pagi waktu tempatan tentera Israel melakukan serangan udara dari arah Golan Syria menyasarkan kawasan di sekitar Damsyik.Beberapa kerosakan material dan berkata, pertahanan udara Syria telah memintas beberapa peluru berpandu Israel.Bagaimanapun, Israel tidak memberikan komen segera berhubung serangan itu.Israel telah bertahun-tahun melakukan serangan terhadap apa yang disifatkannya sebagai sasaran berkaitan Iran di Syria.Pengaruh Iran telah berkembang di Syria sejak negara itu mula menyokong Presiden Bashar al-Assad dalam perang saudara yang bermula pada 2011. Pada 19 Julai lalu, serangan udara Israel berhampiran Damsyik telah membunuh tiga pejuang asing pro kerajaan dan mencederakan empat yang lain, lapor Balai Cerap Syria. - AFP

(Serang peluru berpandu tentera Israel ke arah Damsyik/FOTO AFP)


Kereta api tergelincir 30 orang terbunuh di Pakistan

(10 gerabak tergelincir dari landasan di selatan Pakistan/FOTO REUTERS)

PAKISTAN, 7 Ogos - Sekurang-kurangnya 30 orang terbunuh dan 80 lagi cedera apabila sebuah kereta api tergelincir di selatan Pakistan, lapor penyiar tempatan Geo yang memetik seorang pegawai daerah.Kejadian itu melibatkan kira-kira 10 gerabak Hazara Express terbalik berhampiran stesen kereta api Sahara di Nawabshah kira-kira 275 kilometer dari bandar terbesar Karachi.Geo melaporkan terdapat beberapa orang masih terperangkap di dalam kereta api tersebut manakala penumpang lain telah dihantar ke hospital berdekatan untuk rawatan lanjut.Perkhidmatan kereta api ke daerah pedalaman Sindh telah digantung.Sementara itu, pasukan penyelamat cuba membawa keluar mereka yang terperangkap di tengah-tengah gerabak yang terbalik itu.Kemalangan pada sistem kereta api kuno Pakistan bukanlah sesuatu yang luar biasa.Pada 2021, dua kereta api dalam perjalanan di wilayah Sindh berlanggar, telah membunuh sekurang-kurangnya 40 orang dan mencederakan lagi berpuluh-puluh penumpang.

(Pasukan penyelamat cuba menyelamatkan penumpang yang terperangkap/FOTO REUTERS)


Rahul Gandhi kembali sebagai ahli Parlimen

NEW DELHI, 7 Ogos - Parlimen India hari ini mengembalikan semula status kedudukan pemimpin parti Kongres pembangkang Rahul Gandhi sebagai ahli Parlimen selepas Mahkamah Agung menggantung pemimpin berkenaan kerana memfitnah.Rahul, telah disabitkan kesalahan pada Mac dalam kes yang dibawa oleh ahli parlimen dari Parti Bharatiya Janata (BJP) yang memerintah atas komen 2019 yang dianggap menghina Perdana Menteri Narendra Modi.Rahul 53 tahun, kehilangan kerusi parlimennya dan dipenjarakan selama dua tahun tetapi dibenarkan diikat jamin.Mahkamah Agung minggu lalu menggantung sabitan itu, dan membenarkan Rahul kembali ke parlimen untuk bertanding dalam pilihan raya umum yang dijadualkan tahun depan.Sebelum ini, Rahul berusaha untuk membatalkan sabitan itu tetapi rayuan berkenaan masih belum didengari oleh mahkamah rendah.Sejak beberapa bulan kebelakangan ini, Gandhi membantu Kongres berunding dengan parti pembangkang lain untuk mewujudkan idea perikatan besar bagi menentang BJP dalam pilihan raya umum. – REUTERS

(Pemimpin Parti Kongres India, Rahul Gandhi/FOTO AFP)


Insiden meriam air: Filipina panggil Duta China

MANILA, 7 Ogos- Manila memanggil duta China pada Isnin selepas Pengawal Pantai China menyekat dan mengancam menggunakan meriam air terhadap kapal Filipina di Laut China Selatan yang dipertikaikan, kata Presiden Ferdinand Marcos."Setiausaha Luar Negara telah memanggil Duta China hari ini dan memberinya nota lisan termasuk gambar, video tentang apa yang berlaku dan kami sedang menunggu jawapan mereka," kata Marcos kepada pemberita.Insiden terbaru berlaku pada Sabtu ketika Pengawal Pantai Filipina mengiringi bot sewa yang membawa makanan, air, bahan api dan bekalan lain untuk anggota tentera Filipina yang ditempatkan di Beting Thomas Kedua di Kepulauan Spratly.Beijing menuntut semua kapal asing yang memasuki Laut China Selatan berdaftar dengan pihak berkuasa maritim China dan telah mengabaikan keputusan mahkamah antarabangsa 2016 bahawa dakwaannya tidak mempunyai asas undang-undang.Tentera dan pengawal pantai Filipina menuduh Pengawal Pantai China menghalang dan menembak meriam air pada misi bekalan semula.Mereka mengecam tindakan kapal China itu sebagai "haram" dan "berbahaya".Sementara itu, Amerika Syarikat, Britain, Australia dan Kesatuan Eropah turut mengkritik tindakan Beijing.China berkata pada Ahad,  berkata ia telah mengambil kawalan sewajarnya terhadap bot Filipina haram yang memasuki perairannya.-AFP

(Kenderaan Duta China dilihat memasuki perkarangan pejabat Hal-Ehwal Luar Negeri Filipina susulan bantahan negara itu terhadap insiden Sabtu lalu/FOTO AFP)


Raja Kemboja lantik anak Hun Sen sebagai PM baharu

PHNOM PENH, 7 Ogos - Raja kemboja hari ini bakal melantik Hun Manet sebagai Perdana Menteri baharu selepas pengunduran bapanya, Hun Sen selepas hampir empat dekad berkuasa.Selepas kemenangan besar pada pilihan raya Julai lalu, Hun Sen mengumumkan, dia bakal berundur daripada jawatannya sebagai Perdana Menteri dan menyerahkan tampuk pemerintahan kepada anak sulungnya.Raja Norodom Sihamoni pada Isnin, dijangka mengeluarkan dekri Diraja bagi menjadikan Jeneral Hun Manet sebagai Perdana Menteri baharu Kemboja.Namun, bagi mengesahkan jawatannya itu, Hun Manet dan kabinet baharunya perlu memenangi undi percaya di parlimen yang dijadualkan pada 22 Ogos ini.


Jepun lepaskan 'Air radioaktif Fukushima ke laut akhir Ogos

TOKYO, 7 Ogos- Jepun merancang untuk melepaskan air radioaktif terawat dari loji janakuasa terjejas akibat tsunami, Fukushima ke lautan Pasifik pada akhir Ogos ini.Demikian lapor akhbar harian Asahi Shimbun pada Isnin, memetik sumber kerajaan.Pelepasan air itu akan dilakukan sejurus pertemuan Perdana Menteri, Fumio Kishida, Presiden Amerika Syarikat, Joe Biden dan Perdana Menteri Korea Selatan, Yoon Suk Yeol di Amerika Syarikat minggu hadapan.Pada pertemuan itu juga Kishida dijangka menerangkan kepada kedua-dua pemimpin tersebut berkaitan keselamatan air berkenaan.Pengawal selia nuklear Jepun bulan lalu memberikan kelulusan kepada pengendali loji, Tokyo Electric Power untuk mula melepaskan air yang didakwa selamat oleh Jepun dan Agensi Tenaga Atom Antarabangsa, namun negara-negara berhampiran bimbang kemungkinan air terawat itu bakal mencemari makanan. Musim penangkapan ikan di Fukushima dijadualkan bermula pada September dan kerajaan Jepun menyasarkan bagi memulakan rancangan pelepasan air berkenaan sebelum musim tersebut bermula. -REUTERS


24 maut bas mini terbalik di selekoh

RABAT, 6 Ogos- Salah satu kemalangan jalan raya paling teruk di Maghribi menyebabkan 24 orang maut di wilayah tengah Azilal, kata pegawai.Mereka terbunuh apabila bas mini yang membawa penumpang ke pasar mingguan di bandar Demnate terbalik di selekoh.Menurut pihak berkuasa tempatan, siasatan telah bermula.Kemalangan kerap berlaku di jalan raya Maghribi dan negara Afrika Utara lain, yang menyaksikan beribu-ribu kematian jalan raya setiap tahun.Pada bulan Mac 11 orang kebanyakannya pekerja pertanian, maut apabila bas mini yang mereka naiki dirempuh sebatang pokok selepas pemandu hilang kawalan di pekan luar bandar Brachoua, kata pegawai tempatan ketika itu.Ramai rakyat miskin menggunakan koc dan bas mini untuk melakukan perjalanan di kawasan luar bandar.Pada Ogos tahun lalu, 23 orang terbunuh dan 36 cedera apabila bas mereka terbalik di selekoh timur ibu kota ekonomi Maghribi, Casablanca.Purata 3,500 kematian jalan raya dan 12,000 kecederaan direkodkan setiap tahun di Maghribi, menurut Agensi Keselamatan Jalan Raya Kebangsaan, dengan purata 10 kematian setiap hari.Angka tahun lepas adalah sekitar 3,200.Pihak berkuasa telah menetapkan untuk mengurangkan separuh kadar kematian menjelang 2026 sejak kemalangan bas terburuk dalam sejarah negara menyebabkan 42 maut pada 2012. -AFP

(Pihak berkuasa Maghribi  mengadakan sekatan jalan berhampiran bandar Moulay Bousselham/AFP)


'X' bakal siar langsung pertarungan Musk dengan Zuckerberg

WASHINGTON, 7 Ogos- Elon Musk mengumumkan 'pertembungan' antara dirinya dan Ketua Pegawai Eksekutif Meta Mark Zuckerberg akan disiarkan secara langsung di X."Pertarungan Zuck v Musk akan disiarkan secara langsung di X," kata Musk. "Semua hasil kutipan akan disalurkan kepada badan amal untuk veteran."Zuckerberg tidak lama kemudian membalas menerusi Threads, aplikasi baharu yang dilancarkannya bulan lepas dengan mengatakan bahawa dia sudah bersedia."Bukankah kita sepatutnya menggunakan platform yang lebih dipercayai yang sebenarnya boleh mengumpul wang untuk amal?" tambahnya.Kedua-dua usahawan jutawan itu, menjadi pesaing selepas Meta Zuckerberg melancarkan platform Threads seperti Twitter pada awal Julai, dengan pantas menarik 120 juta pengguna, menurut Quiver Quantitative.Musk kemudian menyiarkan pada X, "Saya bersedia untuk 'perlawanan sangkar' jika dia adalah lol (laugh out loud)," merujuk kepada satu bentuk seni bela diri campuran.Zuckerberg, seorang peminat seni mempertahankan diri yang telah mengambil bahagian dalam pertandingan jiu-jitsu, menjawab cabaran awal Musk, yang kelihatan lucu, dengan membalas di Instagram "Hantar saya lokasi."Pertukaran mesej itu kemudiannya mencetuskan pelbagai reaksi di media sosial.Zuckerberg yang berusia 39 tahun, dengan pengalaman bertarungnya, muncul sebagai pilihanberbanding Musk, yang berusia 52 tahun.Tiada tarikh ditetapkan untuk pertarungan itu,yang dijangka akan berlangsung di Las Vegas.Kedua-dua syarikat gergasi teknologi itu telah bertelagah selama bertahun-tahun dalam isu-isu yang terdiri daripada politik kepada kecerdasan buatan.Tetapi kemunculan Threads meningkatkan tekanan pada Twitter yang dijenamakan semula kepada X bulan lepas.Musk membeli rangkaian sosial itu dengan harga AS$44 bilion sebelum mengumumkan pemberhentian secara besar-besaran dan membuka platform kepada poster yang berkonspirasi, menyebabkan beberapa pengiklan mengundur diri.-AFP

(Hantaran Elon Musk pada platform 'X')


Gempa di timur China: 23 cedera, berpuluh bangunan runtuh

(Rumah rosak akibat gempa bumi berukuran 5.4 magnitud yang menggegarkan timur China/AFP)

PINGYUAN, 6 Ogos- Sekurang-kurangnya 23 orang cedera dan berpuluh-puluh bangunan runtuh, lapor media kerajaan, selepas gempa bumi berukuran 5.4 pada skala Richter melanda timur China pada awal pagi Ahad.Menurut Agensi Kajian Geologi Amerika Syarikat (USGS), gempa berlaku pada 2.33 pagi (1833 GMT Sabtu), 26 kilometer di selatan bandar Dezhou di wilayah Shandong, pada kedalaman 10 kilometer.Ia merupakan gempa paling kuat melanda wilayah itu dalam lebih sedekad, kata tabloid milik kerajaan Global Times.Gegaran dirasai sejauh Beijing, Tianjin dan Shanghai, kira-kira 800 kilometer dari pusat gempa.Video di media sosial menunjukkan lekapan lampu bergoncang, tanah bergegar dan orang ramai mengosongkan bangunan, dengan satu klip menunjukkan orang ramai berjalan melepasi batu-bata yang bertaburan di atas tanah."Gegaran itu sangat kuat, semasa gempa bumi, kepala saya bergoncang di atas bantal, saya fikir saya mengalami mimpi ngeri," kata seorang pengguna media sosial di platform Weibo dari wilayah Hebei yang berdekatan dengan Shandong.Sistem PAGER USGS, yang menyediakan penilaian awal mengenai impak gempa bumi, mengeluarkan amaran merah, menganggarkan kerosakan yang besar dan kemalangan jiwa. -AFP

(Sekurang-kurangnya 23 orang cedera dan berpuluh-puluh bangunan runtuh, lapor media kerajaan, selepas gempa bumi berukuran 5.4 pada skala Richter melanda timur China/AFP)


Indonesia, Vietnam ke arah ratifikasi sempadan EEZ di Laut China Selatan

(Foto Foreign Policy Community of Indonesia)

JAKARTA, 6 Ogos- Indonesia dan Vietnam sedang berusaha ke arah meratifikasi perjanjian zon ekonomi eksklusif (EEZ) di Laut China Selatan, kata Pengerusi Jawatankuasa Kerjasama Antara Parlimen Indonesia, Dr Fadli Zon.Selepas 12 tahun mengadakan rundingan intensif, kedua-dua negara telah mencapai persetujuan mengenai sempadan EEZ masing-masing. Pengumuman ini dibuat oleh Presiden Indonesia Joko Widodo dan rakan sejawatannya dari Vietnam, Nguyen Xuan Phuc, di Istana Bogor di Jawa Barat pada Disember 2022.Fadli menekankan bahawa kedua-dua negara kini dalam proses memuktamadkan pengaturan pelaksanaan dan ke arah meratifikasi perjanjian itu."Pelaksanaan itu adalah satu kemajuan besar yang signifikan bukan sahaja bagi kerjasama dua hala kami tetapi juga untuk keselamatan serantau," katanya dalam ucapan pada dialog polisi yang diadakan di sini Sabtu.Penyelesaian perjanjian EEZ mencerminkan komitmen bersama kedua-dua negara terhadap prinsip maritim antarabangsa yang digariskan dalam Konvensyen Undang-undang Laut Pertubuhan Bangsa-Bangsa Bersatu 1982 (UNCLOS).

Perjanjian ini melengkapkan persempadanan 2003 bagi sempadan pelantar benua.Fadli percaya penyelesaian sempadan maritim dua hala dalam kalangan negara ASEAN akan mengukuhkan kedudukan kumpulan itu dalam rundingan berhubung kod tatalaku (COC) untuk Laut China Selatan, garis panduan yang baharu sahaja disiapkan.Selain itu, Fadli menekankan hubungan antara perjanjian ZEE dan kerjasama antara Indonesia dan Vietnam dalam sektor maritim dan pertahanan. Kedua-dua negara baru-baru ini telah memuktamadkan Kenyataan Wawasan Bersama mengenai Kerjasama Pertahanan bagi tempoh 2017-2022, serta dialog dasar pertahanan kedua."Ia menunjukkan betapa kerjasama dalam sektor ini sangat serius dan penting," katanya.Dialog bertajuk 'Perkongsian Strategik Teguh Vietnam-Indonesia' itu dianjurkan oleh Kedutaan Vietnam dan Komuniti Dasar Luar Indonesia bagi sempena hubungan sepuluh tahun antara kedua-dua negara. Majlis itu dihadiri Pengerusi Perhimpunan Kebangsaan Vietnam, Vuong Dinh Hue.Semasa acara itu, Vuong menyampaikan ucapan mengenai isu Laut China Selatan, menggesa semua pihak yang terlibat untuk bersatu dan terus mempromosikan dialog dan penyelesaian pertikaian secara aman.Beliau menekankan kepentingan dalam memastikan keselamatan, keamanan, dan kebebasan aktiviti maritim dan penerbangan. Beliau juga menekankan keperluan untuk melaksanakan Deklarasi Perilaku Pihak dan merundingkan kod COC yang berkesan dan cekap mengikut undang-undang antarabangsa dan UNCLOS. - BERNAMA


(Presiden Maldives Abdulla Yameen menghadiri mesyuarat menandatangani di Dewan Besar Rakyat di Beijing, China 7 Disember 2017/File REUTERS)

MALE, 6 Ogos- Mahkamah tertinggi di Maldives memutuskan Ahad bahawa bekas presiden yang dipenjarakan, Abdulla Yameen tidak boleh menjadi calon pilihan raya presiden bulan depan.Yameen, 64, sedang menjalani hukuman penjara 11 tahun selepas disabitkan pertuduhan terbabit rasuah dan pengubahan wang haram pada Disember lalu."Pihak mahkamah sebulat suara memutuskan bahawa dua peruntukan perlembagaan melarang banduan jenayah menjalani hukuman penjara daripada memegang jawatan awam," kata seorang pegawai mahkamah kepada pemberita.Parti Progresif Maldives (PPM) pimpinan Yameen sebelum ini tidak mencalonkan calon lain kerana berharap rayuan yang dikemukakan kepada Mahkamah Agung dapat membatalkan hukuman tersebut.Tarikh akhir untuk memfailkan pencalonan bagi pemilihan presiden pada asalnya ditetapkan pada 3 Ogos, dilanjutkan empat hari kepada esok.Presiden Ibrahim Mohamed Solih, yang mengalahkan Yameen dalam pemilihan September 2018, akan bertanding untuk pemilihan semula. -AFP

(Bekas presiden Maldives yang dipenjarakan dilarang bertanding/AFP)


Lapan maut, lima hilang selepas bot karam di Bangladesh

DHAKA, 6 Ogos - Sekurang-kurangnya lapan mayat ditemukan termasuk kanak-kanak dan wanita, selepas bot penumpang karam di Munshiganj,  Bangladesh pada Sabtu.“Kami meneruskan operasi menyelamat pagi Ahad untuk mengesan lima lagi penumpang yang hilang seperti yang didakwa oleh penduduk tempatan dan keluarga mereka,” kata pegawai Balai Bomba Louhajung Mohammad Abdul Malek kepada Agensi Anadolu.Pasukan penyelamat berjaya menyelamatkan 34 penumpang yang lain.Bot yang membawa 46 penumpang itu karam di bahagian Sungai Padma berhampiran bandar Tongibari.Sebuah badan siasatan lima anggota telah dibentuk untuk menyiasat kejadian itu, menurut polis dan pentadbiran daerah Munshiganj.Lebih 550 kapal penumpang karam antara 1991 dan 2020, mengorbankan lebih 3,600 orang dan menyebabkan hampir 500 hilang, menurut rekod Jabatan Perkapalan Bangladesh. -BERNAMA


Filipina dakwa kapal pengawal pantai China tembak meriam air

(Foto pengawal pantai Filipina yang dikeluarkan  menunjukkan sebuah kapal China menembak meriam air / REUTERS)

MANILA, 6 Ogos- Filipina mendakwa kapal pengawal pantai China hari ini menembak meriam air ke arah kapalnya di Laut China Selatan dan menyifatkan tindakan itu sebagai “haram” dan “berbahaya”.“Pengawal Pantai Filipina mengutuk sekeras-kerasnya tindakan penggunaan meriam air secara haram terhadap kapal PCG,” kata Pengawal Pantai Filipina dalam satu kenyataan.Insiden itu berlaku semalam ketika Pengawal Pantai Filipina mengiringi kapal yang membawa bekalan untuk anggota tentera Filipina yang ditempatkan di Second Thomas Shoal di Kepulauan Spratly di Laut China Selatan.China menuntut hampir semua laut yang melaluinya  bertrilion dolar dalam perdagangan setiap tahun, dengan tuntutan bersaing dari Brunei, Malaysia, Filipina, Taiwan dan Vietnam.Beijing telah mengabaikan keputusan 2016 oleh Mahkamah Timbang Tara Tetap yang berpangkalan di The Hague yang mendapati tuntutan sejarahnya ke atas sebahagian besar laut adalah tanpa asas. - AFP


Jepun memperingati ulang tahun ke-78 peristiwa pengeboman atom Hiroshima

(Orang ramai berdoa di hadapan cenotaph untuk mangsa pengeboman atom 1945, pada ulang tahun pengeboman atom pertama di dunia, di Peace Memorial Park di Hiroshima, barat Jepun/ REUTERS)

TOKYO, 6 Ogos- Jepun hari ini memperingati ulang tahun ke-78 peristiwa pengeboman atom ke atas Hiroshima oleh Amerika Syarikat (AS) pada 1945, di mana Datuk Bandarnya menggesa supaya senjata nuklear dihapuskan.Mei lalu, Hiroshima menjadi tumpuan di mana Perdana Menteri Jepun, Fumio Kishida menjadi hos Sidang Kemuncak Kumpulan Tujuh (G7) di bandar barat itu yang juga kawasan pilihan raya beliau.Pemimpin G7 mengeluarkan kenyataan menzahirkan komitmen mereka untuk mencapai pelucutan senjata tetapi menekankan selagi senjata nuklear wujud, ia harus berfungsi menghalang pencerobohan dan mencegah peperangan.Hari ini, 'loceng keamanan' berdentang tepat pada jam 8.15 pagi - waktu bom atom digugurkan ke atas Hiroshima pada 6 Ogos 1945, iaitu yang pertama di dunia.Kira-kira 50,000 orang menghadiri upacara peringatan berlangsung di kawasan terbuka itu, termasuk warga emas yang merupakan mangsa terselamat dalam peristiwa dahsyat itu.Peserta meluangkan masa untuk bertafakur meskipun dalam keadaan cuaca panas mencecah suhu 30 darjah Celsius."Pemimpin di seluruh dunia mesti berdepan realiti bahawa ancaman nuklear kini disuarakan oleh sesetengah penggubal dasar, sekali gus mendedahkan 'kebodohan' teori pencegahan nuklear," kata Datuk Bandar Hiroshima, Kazumi Matsui ketika berucap pada upacara itu yang turut dihadiri Kishida.Sementara itu, Kishida pula menyifatkan jalan ke arah dunia tanpa senjata nuklear kini dilihat semakin sukar.Antaranya disebabkan ancaman nuklear oleh Rusia susulan peperangan di Ukraine.Justeru, beliau menegaskan adalah penting untuk mengembalikan momentum antarabangsa ke arah matlamat berkenaan.

(Perdana Menteri Jepun, Fumio Kishida bercakap di Taman Peringatan Keamanan semasa Sidang Kemuncak G7 Hiroshima di Hiroshima, Jepun, 21 Mei 2023/ REUTERS)

Setiausaha Agung Pertubuhan Bangsa-Bangsa Bersatu (PBB), Antonio Guterres turut menzahirkan sokongannya berhubung perkara itu."Pemimpin dunia telah melawat bandar ini, melihat monumennya, bercakap dengan mangsa terselamat yang berani, dan tampil tanpa gentar untuk memperjuangkan pelucutan senjata nuklear."Lebih ramai lagi harus berbuat sedemikian, kerana gendang perang nuklear sedang dipalu semula," katanya dalam kenyataan dibacakan oleh seorang perwakilan PBB.Bom atom bergelar 'Little Boy' yang digugurkan ke atas Hiroshima telah meragut beribu-ribu nyawa dengan serta-merta, dan mengakibatkan kematian kira-kira 140,000 mangsa lagi menjelang akhir tahun kejadian itu.AS melancarkan serangan atom seterusnya ke atas Nagasaki pada 9 Ogos 1945, tiga hari selepas pengeboman Hiroshima . -REUTERS


16 maut dalam insiden tanah runtuh di Georgia

(Pasukan penyelamat memindahkan orang ramai dari kawasan yang terjejas akibat tanah runtuh di Wilayah Racha, Georgia/ REUTERS)

TBILISI, 6 Ogos - Sekurang-kurangnya 16 orang terbunuh dan berpuluh-puluh orang hilang selepas kejadian tanah runtuh di sebuah bandar peranginan di barat laut Georgia, kata pegawai pada Sabtu.Tanah runtuh itu berlaku pada Khamis di Shovi, sebuah bandar peranginan kecil di barat laut pergunungan Georgia yang terkenal dengan hutannya yang luas dan air mata mineral."16 mayat telah ditemui di kawasan bencana dan pengecaman mereka sedang dijalankan,” kata Teimuraz Mghebrishvili, dari kementerian dalam negeri.Imej menunjukkan pekerja penyelamat mengutip serpihan yang sebahagiannya tertimbus dalam tanah, manakala pasukan bekerja untuk mengalihkan tanah."Sebuah jambatan besi di atas sungai disediakan, yang akan membolehkan kami membawa semua peralatan yang diperlukan ke kawasan bencana," kata Mghebrishvili.Lebih 200 orang telah dipindahkan dari kawasan itu, ketika helikopter dan anjing penyelamat dihantar untuk membantu usaha mencari mangsa.Shovi, terletak di lembah terpencil kira-kira 140 kilometer barat laut ibu kota Tbilisi iaitu terletak di pertemuan dua sungai.Palang Merah berkata jambatan dan jalan raya di kawasan itu telah musnah.

(Pekerja penyelamat memungut serpihan yang sebahagiannya tertimbus dalam tanah/ AFP)

Seorang mangsa yang terselamat ,Mariam Beranidze berkata dia menghabiskan dua jam setengah tertimbus dalam tanah runtuh.“Kami tiba-tiba mendengar bunyi dentuman yang mengerikan, dan pokok-pokok mula tumbang di sekeliling kami,” katanya kepada AFP.Dia berkata dalam catatan sebelum ini di media sosial bahawa dia melihat tiga orang hanyut di depan matanya."Kami secara ajaib terselamat. Saya masih tidak percaya bagaimana kami berjaya melaluinya," katanya lagi.Ahli geologi dari Agensi Alam Sekitar Kebangsaan Georgia, Merab Gaprindashvili berkata tanah runtuh pada Khamis disebabkan oleh gabungan faktor dan tidak mungkin berlaku lagi.“Khususnya, terdapat dua glasier di hulu sungai, yang mencair secara intensif. Ini disertai dengan hujan lebat,” katanya dalam satu wawancara di televisyen.Ketua Gereja Ortodoks Rusia, Patriark Kirill menyatakan takziah sedalam-dalamnya berhubung tragedi itu kepada Ketua Gereja Ortodoks Georgia, Patriark Ilia II.“Saya bersedih bersama-sama penduduk Iveria persaudaraan dan berharap operasi mencari dan menyelamat akan membawa berita baik kepada semua orang yang bimbang tentang nasib orang tersayang mereka,” kata Kirill.Hujan lebat dan banjir adalah perkara biasa di Georgia, di mana cerun curam menimbulkan risiko tanah runtuh.Pada 2008, enam orang terbunuh akibat tanah runtuh di wilayah selatan Laut Hitam Adjara. - AFP


Gempa 5.4 magnitud landa timur China, 21 cedera

BEIJING, 6 Ogos- Gempa bumi berukuran 5.4 magnitud melanda timur China awal pagi tadi dengan sekurang-kurangnya 21 orang cedera dan berpuluh bangunan runtuh.Jabatan Kajian Geologi Amerika Syarikat (USGS) memaklumkan, gempa berlaku sekitar pukul 2.33 pagi waktu tempatan melanda 26 kilometer di selatan bandar Dezhou dekat wilayah Shandong pada kedalaman 10 kilometer (km).Lapor pihak berkuasa Shandong memetik agensi berita China Central Television (CCTV), sekurang-kurangnya 21 orang cedera, manakala 126 buah rumah atau bangunan telah runtuh akibat gempa bumi yang diikuti sebanyak 52 gegaran susulan.

"Bagaimanapun, runtuhan hanya melibatkan bangunan lama yang tidak berpenghuni.

"Infrastruktur air dan komunikasi juga berfungsi seperti biasa, tetapi ratusan perkhidmatan kereta api digantung perkhidmatan sejak pagi tadi," katanya.Gempa itu turut dirasai sejauh bandar Beijing dan Tianjin, serta di Shanghai, kira-kira 800 km dari pusat gempa. -AFP


Kebakaran berhampiran sempadan Sepanyol-Perancis, 130 orang telah dipindahkan

PORTBOU (Sepanyol), 6 Ogos - Anggota bomba dari Sepanyol dan Perancis berjaya mengawal kebakaran berhampiran sempadan pantai Mediterranean selepas kehadiran angin yang membolehkan pesawat bom air terbang.Namun pegawai di wilayah selatan Andalusia berkata anggota bomba sedang memadamkan kebakaran lain pada hari Sabtu.Lebih 130 orang telah dipindahkan dari beberapa kampung ketika angin kencang meniup api di sekitar Portbou, kawasan hutan berbukit di sebelah sempadan Sepanyol yang popular dengan pelancong.Renjer perhutanan Sepanyol berkata kebakaran, yang bermula pada hari Jumaat, telah memusnahkan sekitar 573 hektar tanah di sekitar Portbou, yang mempunyai perkhidmatan rel rentas sempadan ke Perancis.Seorang pegawai dari kerajaan wilayah Catalonia berkata petang semalam api telah berhenti merebak dan arahan pemindahan telah ditarik balik.Penduduk perlu tinggal di rumah dan mengelakkan perjalanan yang tidak perlu, kata pegawai.Kira-kira 300 anggota bomba dari Catalonia dan sejumlah krew jentera bomba Perancis bekerjasama untuk menangani kebakaran.Mereka berkata kehadiran angin yang mencukupi telah membolehkan bom air dan helikopter bantu dalam mengawal kebakaran sepenuhnya.Peramal cuaca berkata angin akan meningkat semula pada waktu petang, selepas berhembus sehingga 100 kilometer sejam pada malam Jumaat.- AFP

(Sebuah pesawat menyembur kalis api ke atas kebakaran hutan di selatan Portbou/ AFP)


Pilihan raya Mozambique Oktober tahun depan

MAPUTO, 5 Ogos- Mozambique akan mengadakan pilihan raya di seluruh negara itu pada Oktober tahun depan.Kerajaan Afrika Selatan berkata rakyat Mozambique akan mengundi presiden, badan perundangan dan pihak berkuasa wilayah pada 9 Oktober 2024.Keputusan tersebut diambil selepas Mesyuarat Majlis Negeri yang dipengerusikan Presiden Mozambique, Filipe Nyusi.Perlembagaan telah menghalang Nyusi, 64 tahun untuk memohon bagi penggal ketiga tetapi parti pemerintahan Frelimo, yang telah berkuasa sejak merdeka pada 1975, masih belum memilih pengganti.Frelimo memenangi kemenangan besar dalam pilihan raya umum lalu pada 2019, memperoleh 73 peratus undi.Keputusan kemenangan itu dipertikai pihak pembangkang iaitu parti Renamo.Terdahulu, Frelimo dan Renamo berperang dalam perang saudara dari tahun 1975 hingga 1992, memusnahkan ekonomi dan menyebabkan hampir satu juta orang terkorban. - AFP


Lima cedera dalam letupan bangunan di Paris

PARIS, 6 Ogos- Lima orang cedera dalam satu letupan di sebuah bangunan kediaman di utara Paris, kata polis dan perkhidmatan kecemasan.Insiden letupan itu mengingatkan satu lagi kejadian di ibu negara pada Jun, apabila tiga orang maut dalam letupan yang menyebabkan sebuah bangunan terbakar dan runtuh di kawasan berhampiran pusat bandar yang popular dengan pelancong.Wartawan AFP di tempat kejadian melaporkan letupan pada Sabtu di Arondisemen ke-18 itu adalah kurang kuat dan tidak diikuti dengan kebakaran, tetapi masih memecahkan tingkap bangunan itu tersebut.Lima yang cedera dibawa ke hospital dan penduduk lain di bangunan itu dipindahkan.

(Pasukan bomba di lokasi runtuhan bangunan akibat letupan yang menyebabkan sekurang-kurangnya lima orang cedera/ AFP)

Pendakwa raya berkata mereka telah membuka kertas siasatan ke atas punca letupan, yang dianggap sebagai kemalangan.Seorang pelayan di restoran Fulano berhampiran lokasi kejadian memberitahu AFP telah berlaku "dentuman besar dan awan debu yang memenuhi seluruh jalan".Pada Januari 2019, empat orang, dua daripadanya anggota bomba, maut dan 66 cedera apabila letupan akibat kebocoran gas memusnahkan sebuah bangunan berhampiran pusat bandar Paris. - AFP


Seorang maut, lima cedera di tapak perlombongan Poland

WARSAW, 5 Ogos- Seorang maut manakala lima lagi cedera dalam kemalangan di tapak perlombongan di bandar Ruda Slaska, selatan Poland.Jurucakap Syarikat Perlombongan PGG, Tomasz Glogowski berkata mangsa maut ialah seorang lelaki berumur 39 tahun."Seorang maut manakala lima lagi cedera berikutan gegaran pada kedalaman sekitar satu kilometer pada pukul 6.13 pagi."Operasi menyelamat tamat pada jam 10.00 pagi," katanya kepada pemberita di sini.Sementara itu, Pejabat Kebangsaan untuk Galian (WUG) berkata seramai tujuh orang meninggal dunia di kawasan perlombongan di Poland tahun ini.Menurut WUG, tahun lepas, 30 kematian dicatatkan.Sektor perlombongan berperanan penting dalam pengeluaran tenaga di negara tersebut. - AFP


Banjir: 10 orang maut di China

BEIJING, 5 Ogos- Sekurang-kurangnya 10 orang terbunuh akibat banjir di sebuah bandar di wilayah Hebei, China.Menurut Pejabat Datuk Bandar, lebih 600,000 orang di bandar itu telah dipindahkan daripada kawasan yang dianggap berisiko.China telah dilanda cuaca ekstrem sejak beberapa bulan kebelakangan ini, daripada gelombang panas kepada hujan yang membawa maut."Bencana alam menyebabkan 147 kematian bulan lepas di negara tersebut."142 daripada kematian yang direkodkan pada bulan Julai disebabkan banjir."Baki lima kematian lagi adalah disebabkan bencana alam lain seperti kemarau."Lebih 2,300 rumah runtuh dan mencatat kerugian berjumlah 15.8 bilion yuan (AS$2.2 bilion)," Katanya menerusi kenyataan. - AFP


Imran Khan dijatuhi hukuman penjara tiga tahun

(Pakistan Imran Khan (tengah) hadir di Mahkamah Agung di Islamabad pada 24 Julai 2023/File AFP)

LAHORE, 5 Ogos- Bekas Perdana Menteri Pakistan, Imran Khan ditahan di rumahnya di sini hari ini, selepas mahkamah di Islamabad mendapati beliau bersalah melakukan rasuah dan dijatuhi hukuman penjara tiga tahun.Bekas bintang kriket antarabangsa itu telah menghadapi pelbagai kes mahkamah atas tuduhan yang dikatakannya bermotifkan politik sejak digulingkan dalam undi tidak percaya tahun lalu.Beliau tidak hadir ketika dia dijatuhi hukuman hari ini."Hakim Humayun Dilawar mengumumkan bahawa penglibatan dalam kegiatan rasuah telah dibuktikan," lapor Pakistan TV.Tidak lama selepas keputusan itu, polis memasuki rumahnya di Lahore dan menangkapnya."Saya baru sahaja menerima maklumat bahawa Imran Khan telah ditangkap," kata Attaullah Tarar, Pembantu Khas Perdana Menteri Shehbaz Sharif, kepada pemberita.Pada Mei, Imran ditangkap dan ditahan sebentar atas tuduhan rasuah di Islamabad, mencetuskan pergolakan maut yang menyaksikan penyokong parti Tehreek-e-Insaf (PTI) Pakistan pimpinannya turun ke jalanan dan bertempur dengan polis.Kes yang membawa kepada penahanannya hari ini tertumpu pada hadiah yang diterimanya dan tidak diisytiharkan dengan betul semasa menjadi perdana menteri.Pasukan undang-undang Imran berkata mereka akan memfailkan rayuan segera."Adalah penting untuk menyebut bahawa tiada peluang diberikan untuk mengemukakan saksi, dan masa juga tidak diperuntukkan bagi menggulung hujah," kata seorang ahli pasukan itu. -AFP


147 kematian di China akibat bencana alam

BEIJING, 5 Ogos- Kerajaan China berkata bencana alam di negara tersebut telah menyebabkan 147 kematian pada Julai lalu.Kementerian Pengurusan Kecemasan China berkata negara berkenaan telah dilanda cuaca ekstrem sejak beberapa bulan kebelakangan ini, daripada gelombang panas kepada hujan yang membawa maut."Taufan Doksuri yang melanda tanah besar China adalah yang paling teruk direkodkan dalam tempoh 140 tahun."142 daripada kematian yang direkodkan pada bulan Julai disebabkan banjir."Baki lima kematian lagi adalah disebabkan bencana alam lain seperti kemarau."Lebih 2,300 rumah runtuh dan mencatat kerugian berjumlah 15.8 bilion yuan (AS$2.2 bilion)," Katanya menerusi kenyataan.Menurut penyiar kerajaan CCTV, angka kematian yang diumumkan sebelum ini akibat banjir di Beijing dan wilayah sekitarnya adalah sekurang-kurangnya 20 orang. - AFP


China laksana hukuman mati warga Korea Selatan

BEIJING, 5 Ogos- China telah melaksanakan hukuman mati terhadap seorang warga Korea Selatan kerana mengedar dadah, kata kementerian luar Beijing.

Ini kali pertama hukuman sedemikian dilaksanakan terhadap warga Korea Selatan dalam tempoh hampir sedekad."Apabila defendan berlainan kewarganegaraan melakukan jenayah di wilayah China, undang-undang China hendaklah digunakan secara sama rata," tegas kementerian luar dalam satu kenyataan.Seorang pegawai dari kementerian luar Seoul mengesahkan kepada pemberita bahawa "hukuman mati telah dilaksanakan terhadap warga Korea Selatan yang dijatuhi hukuman itu kerana menjual dadah di China"."Korea Selatan menyatakan kesal kerana hukuman mati telah dilaksanakan terhadap warganegara kami," katanya.“Kerajaan telah membuat beberapa permintaan untuk pertimbangan semula atau penangguhan pelaksanaan atas dasar kemanusiaan melalui pelbagai saluran sejak hukuman mati diumumkan,” tambah pegawai itu.Ia merupakan hukuman mati pertama terhadap pesalah dadah Korea Selatan di China dalam tempoh sembilan tahun, lapor agensi berita Korea Selatan Yonhap.Individu itu ditahan di China pada 2014 kerana memiliki lima kilogram methamphetamine.Dia dijatuhi hukuman mati pada 2019, kata agensi itu.China lazimnya melaksanakan hukuman mati dengan suntikan maut bagi jenayah yang sangat serius.Sistem perundangan China dikawal ketat parti pemerintah dan mahkamah mempunyai kadar sabitan hampir 100 peratus dalam kes jenayah.Menurut media China, dia ditahan di lapangan terbang Guangzhou pada Disember 2013 dengan membawa lebih 7.5 kilogram methamphetamine di dalam bagasinya.Dan pada 2019, China menjatuhkan hukuman mati kepada dua warga Kanada yang dituduh mengedar dadah pada masa hubungan dengan Ottawa semakin merosot.Seoul berkata hukuman mati pada Jumaat itu "tidak berkaitan dengan hubungan antara China dan Korea Selatan". -AFP


Banjir landa Slovenia, tiga orang maut

LJUBLJANA, 5 Ogos- Sekurang-kurangnya tiga orang maut selepas banjir melanda timur laut dan tengah Slovenia.Jurucakap polis, Maja Adlesic berkata insiden berkenaan menyebabkan akses ke kawasan pedalaman terputus, selain mengganggu lalu lintas."Agensi Alam Sekitar Slovenia telah mengeluarkan amaran merah tertinggi ekoran banjir yang berlaku."Bandar Ljubljana, Maribor dan Celje antara yang terjejas."Kira-kira 16,000 isi rumah terputus bekalan elektrik."Tiga orang maut dalam tempoh 24 jam lepas," katanya ketika ditemu bual REUTERS di sini.Tambahnya, jumlah sebenar mangsa yang maut masih dalam siasatan.Dalam pada itu, Menteri Pertahanan, Marjan Sarec berkata pasukannya sedang bertungkus lumus membantu rakyat yang terjejas.Perdana Menteri Slovenia Robert Golob juga telah bertemu dengan pasukan penyelamat dan telah mengadakan mesyuarat tergempar bagi membincangkan situasi tersebut. - REUTERS


NAIROBI, 5 Ogos- Kerajaan persekutuan Habsyah mengisytiharkan "keadaan darurat" selama enam bulan ketika pertempuran ganas meningkat antara angkatan tentera negara itu dengan kumpulan bersenjata tempatan dari wilayah utara Amhara.Pergolakan baru di negara kedua paling ramai penduduk di Afrika itu berlaku hanya sembilan bulan selepas tamat perang dua tahun yang dahsyat di wilayah jiran, Tigray yang turut membabitkan kumpulan bersenjata dari Amhara."Adalah menjadi perlu untuk mengisytiharkan darurat kerana situasi telah menjadi sukar untuk mengawal pergerakan yang tidak boleh diterima ini bawah undang-undang semasa," kata pejabat Perdana Menteri, Abiy Ahmed dalam satu kenyataan yang disiarkan di media sosial.Perkhidmatan komunikasi kerajaan kemudiannya memaklumkan bahawa walaupun langkah itu meliputi Amhara "selama enam bulan", ia juga boleh dikuatkuasakan di seluruh negara jika perlu.Pertempuran di Amhara telah meningkat dalam tempoh beberapa minggu kebelakangan ini, menyebabkan kerajaan asing mengeluaran amaran perjalanan ke Habsyah manakala penerbangan dihentikan.Ketegangan semakin meningkat sejak April apabila kerajaan persekutuan mengumumkan ia akan memansuhkan pasukan serantau termasuk di Amhara.Pada Khamis lepas, pihak berkuasa tempatan di Amhara meminta bantuan kerajaan persekutuan menguruskan keselamatan kerana keadaan menjadi "sukar dikawal" dan menyebabkan gangguan sosial dan ekonomi.Kerajaan berkata keganasan itu "membahayakan perintah perlembagaan" dan keputusan untuk memohon keadaan darurat adalah "sebulat suara".Menurut dekri itu, perhimpunan jalanan dan perhimpunan dilarang, manakala sesiapa yang didapati melanggar dekri boleh berdepan "penjara antara tiga hingga sepuluh tahun".Pihak berkuasa juga dibenar mengisytiharkan perintah berkurung manakala suspek diperiksa dan ditahan tanpa waran. -AFP

(Habsyah isytihar 'keadaan darurat' di wilayah Amhara/AFP)


Trump mengaku tidak bersalah tiga tuduhan baharu

MIAMI, 5 Ogos- Bekas Presiden Amerika Syarikat, Donald Trump mengaku tidak bersalah atas pertuduhan baharu terhadapnya yang didakwa salah mengendalikan dokumen rahsia kerajaan.Trump, 77, didakwa terbabit dengan tiga jenayah tambahan.Dalam notis bertulis kepada mahkamah daerah AS di Florida, beliau mengaku tidak bersalah.Pengakuan itu dibuat sehari selepas Trump mengaku tidak bersalah di mahkamah persekutuan di Washington atas tuduhan bersubahat untuk membatalkan pilihan raya 2020.Beliau dijadual dibicarakan di Florida pada Mei tahun depan kerana didakwa membawa dokumen sulit ke ladang Mar-A-Lago miliknya dan enggan memulangkannya.Jun lepas Trump mengaku tidak bersalah atas tuduhan menyimpan maklumat pertahanan negara secara tidak sah, berkonspirasi untuk menghalang keadilan dan membuat kenyataan palsu.Pertuduhan tambahan yang difailkan terhadap Trump minggu lalu berkaitan dengan dakwaan usahanya menghalang siasatan FBI dan usahanya mendapatkan semula dokumen sulit.Dalam pertuduhan baharu beliau didakwa cuba memadamkan rakaman kamera keselamatan di Mar-A-Lago untuk menghalang rakaman itu diberikan kepada FBI dan juri besar.Turut didakwa dalam kes itu ialah pembantu peribadi Trump Waltine "Walt" Nauta dan pengurus hartanah Mar-A-Lago Carlos De Oliveira. -AFP

(Pertuduhan tambahan yang difailkan terhadap Trump minggu lalu berkaitan dengan dakwaan usahanya menghalang siasatan FBI dan usahanya mendapatkan semula dokumen sulit/REUTERS)


Serangan siber jejaskan operasi hospital di empat negeri

(Rangkaian Kesihatan Connecticut Timur pula memaklumkan pusat penjagaan cemas ditutup, dan pembedahan elektif dibatalkan, sehingga diberitahu kelak/Foto fail)

LOS ANGELES, 5 Ogos- Serangan siber menyasarkan rangkaian hospital di Amerika Syarikat memaksa penutupan operasi penjagaan segera dan perkhidmatan kesihatan kritikal lain di fasilitinya merentasi sekurang-kurangnya empat negeri, kata pegawai.Prospect Medical Holdings, yang mengendalikan 16 hospital di seluruh California, Connecticut, Pennsylvania dan Rhode Island, mengalami "insiden keselamatan data," kata seorang jurucakap dalam satu kenyataan kepada AFP."Setelah mengetahui perkara ini, kami membawa sistem kami ke luar talian untuk melindungi mereka dan melancarkan siasatan dengan bantuan pakar keselamatan siber pihak ketiga," katanya.Hospital Waterbury di Connecticut memaklumkan gangguan komputer itu menjejaskan semua operasi pesakit dalam dan pesakit luar, dengan kakitangan menggunakan "rekod kertas, sehingga ini diselesaikan."Rangkaian Kesihatan Connecticut Timur pula memaklumkan pusat penjagaan cemas ditutup, dan pembedahan elektif dibatalkan, sehingga diberitahu kelak.Insiden itu kelihatan seperti serangan perisian tebusan (ransomware), tetapi masih dalam siasatan, kata jurucakap itu.Serangan perisian tebusan biasanya mengakses sistem komputer yang terdedah dan menyulitkan atau mencuri data, sebelum menghantar nota tebusan yang menuntut bayaran sebagai pertukaran untuk menyahsulit data atau tidak mendedahkannya secara terbuka.Kumpulan penjagaan kesihatan sering disasarkan."Sementara siasatan kami diteruskan, kami memberi tumpuan untuk menangani keperluan mendesak pesakit kami sambil kami bekerja dengan gigih untuk kembali kepada operasi biasa secepat mungkin," kata kenyataan itu. -AFP

(Serangan siber jejaskan operasi hospital di empat neger)


AS lulus pil kemurungan 'zuranolone' selepas bersalin

WASHINGTON, 5 Ogos- Pentadbiran Makanan dan Ubat-ubatan Amerika Syarikat (FDA) meluluskan pil khas untuk merawat kemurungan selepas melahirkan anak.Masalah kemurungan dipercayai telah menjejaskan kira-kira 500,000 wanita di negara itu setiap tahun.FDA dalam kenyataan memaklumkan, ubat antidepresan dikenali sebagai zuranolone adalah ubat oral (makan) pertama yang dihasilkan untuk merawat kemurungan selepas bersalin (PPD)."Sebelum ini, rawatan untuk PPD hanya tersedia secara suntikan infusi intravena (IV) yang diberikan oleh penyedia penjagaan kesihatan di kemudahan kesihatan tertentu," katanya.Ketua pegawai perubatan di Carrot Fertility, Dr Asima Ahmad berkata, sekitar satu daripada lapan wanita mengalami gejala PPD, manakala 75% tidak dirawat."Angka terbabit meningkat bagi populasi monoriti iaitu 81% wanita kulit hitam dan 76% wanita Hispanik," katanya.Asima berkata, ujian terhadap pil itu menunjukkan kesan sampingan yang rendah berbanding antidepresan lain yang boleh menyebabkan kehilangan kesedaran secara tiba-tiba, penambahan berat badan atau disfungsi seksual.Sementara itu, Ketua Psikiatri di Pusat Penilaian dan Penyelidikan Dadah FDA, Tiffany Farchione berkata, PPD adalah keadaan yang serius dan berpotensi mengancam nyawa akibat kesedihan, rasa bersalah dan perasaan seperti tidak bernilai, malah dalam kes yang teruk, wujud pemikiran untuk mencederakan diri atau bayi mereka."Mempunyai akses kepada ubat oral akan menjadi pilihan yang bermanfaat untuk kebanyakan wanita berdepan perasaan yang melampau dan kadangkala mengancam nyawa, " katanya.Pil itu akan dipasarkan di bawah jenama Zurzuvae dan dibangunkan oleh Sage Therapeutics yang berpangkalan di Massachusetts.Setakat ini, harga pil terbabit tidak didedahkan lagi.

Menurut New York Times, satu-satunya ubat lain yang diluluskan FDA pada 2019 untuk kemurungan selepas bersalin ialah brexanolone iaitu menerusi suntikan IV selama 60 jam di hospital dan berharga AS$34,000 (RM15,4870). -AFP


Argentina guna $775 juta pinjaman Qatar, bayaran balik kepada IMF

BEUNOS AIRES, 5 Ogos- Kerajaan Argentina akan menggunakan pinjaman daripada Qatar yang berjumlah $775 juta untuk membuat pembayaran kepada Tabung Kewangan Antarabangsa (IMF).Langkah itu sementara menunggu kelulusan pengeluaran $7.5bilion daripada badan kewangan dunia berkenaan.Menurut kementerian ekonomi Argentina, operasi kredit itu akan membolehkan Qatar meminjamkan Hak Pengeluaran Khas Argentina (SDR atau wang yang negara simpan dalam IMF) bersamaan $775 juta."Ia adalah kali pertama dalam sejarah bahawa Qatar telah menjalankan operasi kredit dengan Argentina," kata sumber itu, dengan syarat tidak mahu namanya disiarkan, sambil menambah bahawa ini akan membolehkan negara Amerika Selatan itu membayar tempoh matang tanpa menggunakan rizab.Usaha itu diterajui oleh Menteri Ekonomi Argentina, Sergio Massa dengan pasukan ekonomi Qatar, dalam satu sesi rundingan tertutup.Argentina sedang berusaha untuk mengelakkan pengeluaran dolar baharu daripada sumber rizab antarabangsanya.Pinjaman Qatar akan digunakan pada Jumaat untuk pembayaran kepada IMF atas faedah yang perlu dibayar.Argentina dijangka menerima pembayaran itu daripada organisasi pelbagai hala itu sebaik sahaja lembaga eksekutifnya meratifikasi, pada pertengahan Ogos untuk semakan kelulusan kelima dan keenam perjanjian dengan negara itu.

Pinjaman dengan IMF telah diambil Argentina bawah kerajaan pimpinan Mauricio Macri sebagai perjanjian untuk $57 bilion dolar.Selepas memegang jawatan pada penghujung 2019, Presiden Alberto Fernandez meninggalkan bahagian pengeluaran yang belum selesai dan merundingkannya semula pada 2021 sebagai perjanjian untuk $44 bilion dolar.Isnin lalu, Argentina membayar IMF tempoh matang $2.7 bilion dolar dengan yuan daripada pertukaran mata wang dengan China dan pinjaman jambatan $1 bilion daripada Andean Development Corporation (CAF).Rizab antarabangsa Argentina termasuk tambahan kepada dolar, sebahagian daripada emas dan juga instrumen lain seperti yuan daripada pertukaran dengan China.Di Argentina, sistem kawalan pertukaran telah berkuat kuasa sejak 2019 dan beberapa kadar pertukaran berfungsi selari dengan yang rasmi.Dari segi sejarah, rakyat Argentina bertaruh pada dolar untuk mengelakkan kejatuhan nilai peso Argentina.- AFP


AS hentikan sementara program bantuan kepada Niger

(Antony Blinken berucap semasa menghadiri mesyuarat Majlis Keselamatan A.B. mengenai kebuluran dan ketidakamanan makanan global ekoran konflik/REUTERS)

WASHINGTON, 5 Ogos- Amerika Syarikat menggantung beberapa program bantuan kepada kerajaan Niger, kata Setiausaha Negara Antony Blinken, lebih seminggu selepas presiden negara itu digulingkan dalam rampasan kuasa."Kerajaan AS menghentikan program bantuan asing tertentu yang menguntungkan kerajaan Niger," kata diplomat tertinggi itu dalam satu kenyataan, tanpa memberikan butiran mengenai program tersebut.Bagaimanapun, "bantuan kemanusiaan dan makanan yang menyelamatkan nyawa akan diteruskan" dan AS akan meneruskan operasi diplomatik dan keselamatan untuk melindungi kakitangannya di negara itu.Tindakan itu dibuat ketika blok serantau Afrika Barat bersetuju dengan rancangan campur tangan di Niger, termasuk potensi penggunaan kekerasan.Presiden Mohamed Bazoum, dalam kolum The Washington Post yang diterbitkan Khamis, menyeru Washington dan masyarakat antarabangsa supaya memulihkan konflik politik Niger.Tegas beliau jika percubaan rampasan kuasa itu berjaya, "ia akan membawa akibat yang buruk kepada negara kita, wilayah kita dan negara kita. Seluruh dunia."Niger telah memainkan peranan penting dalam strategi Barat untuk memerangi pemberontakan golongan pelampau yang melanda Sahel sejak 2012, dengan Amerika Syarikat menempatkan sekitar 1,000 tentera di negara itu."Seperti yang telah kami jelaskan sejak awal situasi ini, pemberian bantuan AS kepada kerajaan Niger bergantung pada tadbir urus demokratik dan menghormati perintah perlembagaan," kata Blinken."Kami tetap komited untuk menyokong rakyat Niger untuk membantu mereka mengekalkan demokrasi yang diperoleh dengan susah payah dan kami mengulangi gesaan kami untuk pemulihan segera kerajaan Niger yang dipilih secara demokrasi." -AFP

(Antony Blinken melambai di Lapangan Terbang Antarabangsa Diori Hamani di Niamey,Niger/File REUTERS)


Piala Malaysia: JDT' jinak' Kelantan FC, 5-1

KOTA BHARU, 5 Ogos- Kelantan FC bermula langkah kiri pada perlawanan pembuka tirai saingan Piala Malaysia apabila mudah dijinakkan JDT FC, 5-1 di laman sendiri di Stadium Sultan Mohammad Ke-4, di sini, malam tadi.Tidak menunggu lama, JDT membuka tirai jaringan melalui Bergson Da Silva pada minit keenam pemainan apabila bijak memanfaatkan bola hantaran rakan sepasukan.Heberty Fernandes menggandakan kedudukan pada minit ke-15 dengan merembat masuk bola muntah susulan percubaan Oscar Arribas.Sembilan minit kemudian, Heberty Fernandes sekali lagi menambah jaringan hasil kealpaan benteng tuan rumah.Shahrul Saad kemudian menyumbat gol keempat pasukan kendalian Esteban Solari apabila menyudahkan satu sepakan sudut pada minit ke-50 sebelum Nazmi Faiz melengkapkan malam gemilang buat JDT dengan gol kelima hasil hantaran Daryl Sham.Bagaimanapun, skuad TRW melakar kejutan pada saat akhir apabila Khala'if Naskam berjaya menjaringkan gol cantik hasil rembatan deras dari luar kotak penalti menewaskan penjaga gol JDT, Farizal Marlias untuk gol tunggal Kelantan, sekali gus menceriakan kira-kira 1,700 penyokong tuan rumah.


Kebakaran berhampiran sempadan Sepanyol-Perancis merebak pantas

MADRID, 5 Julai- Kebakaran hutan di pantai Mediterranean Sepanyol berhampiran sempadan Perancis merebak dengan pantas mengelilingi tapak pelancongan popular berikutan angin kencang.

Kebakaran di kawasan Portbou meliputi kawasan sekitar 200 hektar dalam masa tiga jam dan boleh merebak lebih 400 hektar, menurut kerajaan wilayah Catalonia dalam satu kenyataan.

Perkhidmatan bomba Catalan telah mengarahkan orang ramai supaya tidak meninggalkan kampung Colera dan tapak perkhemahan di Sant Miquel.

Kebakaran sukar dipadamkan kerana melibatkan kawasan pergunungan, kata anggota bomba kanan Santi Lleonart.

Angin kencang membuat operasi lebih sukar dan api yang semakin marak boleh merebak lebih jauh, manakala anggota bomba belum sampai ke kawasan terpencil yang sedang terbakar, tambahnya.

Portbou, berhampiran sempadan Franco-Sepanyol, juga mempunyai stesen kereta api utama yang digunakan oleh rangkaian kedua-dua negara.

Jalan menuju lokasi itu telah ditutup kepada kenderaan persendirian bagi memudahkan pergerakan anggota bomba menangani kebakaran.

Kira-kira 230 anggota bomba dari Sepanyol dan Perancis yang disokong oleh pesawat sedang memadamkan kebakaran.

Tetapi pesawat pengebom air Perancis yang dihantar ke zon itu setakat ini tidak dapat beroperasi kerana angin kencang.

Agensi meteorologi Sepanyol, Aemet melaporkan bahawa angin di kawasan terbabit merekodkan kelajuan sehingga 50 kilometer sejam. -AFP

(Kebakaran berhampiran sempadan Sepanyol dengan Perancis merebak dengan pantas/AFP)


Henti operasi ketenteraan di Sudan, sambung rundingan genjatan senjata - UNITAMS

SUDAN, 4 Ogos- Misi Bantuan Peralihan Bersepadu Pertubuhan Bangsa Bersatu di Sudan (UNITAMS) pada Khamis menggesa pihak bertelagah di Sudan menghentikan semua operasi ketenteraan dan menyambung semula rundingan gencatan senjata yang diadakan Arab Saudi, dan menyelesaikan krisis dengan aman.Pertempuran antara Angkatan Bersenjata Sudan (SAF) dengan pasukan separa tentera Rapid Support Forces (RSF) yang tercetus pada 15 April telah menyebabkan berjuta-juta orang kehilangan tempat tinggal.Malah, menjadikan mereka hidup tanpa sumber mata pencarian asas.Bercakap dalam satu kenyataan, UNITAMS menyatakan kebimbangannya yang mendalam mengenai konflik bersenjata ke atas orang awam di wilayah Darfur.Selain mengutuk kerosakan kemudahan awam dan kematian dalam kalangan orang awam.

Pada Khamis juga, Pertubuhan Makanan dan Pertanian Pertubuhan Bangsa Bersatu (FAO) mengeluarkan amaran bahawa masyarakat luar bandar di Sudan memerlukan bantuan kecemasan dengan segera dan memperkukuh bantuan kemanusiaan.Ini kerana negara itu mengalami konflik yang berpanjangan dan kemerosotan ekonomi.Anggaran terkini menunjukkan 42 peratus daripada penduduk di Sudan, atau 20.30 juta orang mengalami krisis makanan dalam tempoh Julai hingga September, meningkat dua kali ganda daripada Mei lalu.Anggaran itu juga menunjukkan kira-kira 15 juta orang akan menghadapi krisis makanan dari Oktober ini hingga Februari depan, paling terburuk dalam rekod.Untuk menangani krisis itu, FAO melancarkan kempen pengedaran benih kecemasan di Sudan untuk menyediakan penduduk tempatan dengan sumber yang diperlukan untuk memenuhi keperluan pengeluaran makanan.-REUTERS


Kerajaan Niger yang 'sah' boleh putuskan hubungan ketenteraan - Perancis

(Beratus-ratus orang yang menyokong rampasan kuasa di Niger berkumpul pada 3 Ogos 2023 untuk perhimpunan besar-besaran di ibu negara Niamey/Foto AFP)

PARIS, 4 Ogos- Perancis pada Jumaat menolak tindakan junta Niger untuk membatalkan pakatan ketenteraan dua hala, dengan mengatakan kepimpinan 'sah' negara Afrika Barat itu sahaja berhak berbuat demikian."Rangka kerja undang-undang perjanjian pertahanan Perancis dengan Niger adalah berdasarkan perjanjian yang ditandatangani dengan pihak berkuasa Nigeria yang sah," kata Kementerian Luar Perancis.Kenyataan itu dibuat selepas junta di Niamey memutuskan membatalkan perjanjian kerjasama ketenteraan dengan Paris.Perancis terus menganggap Presiden yang ditahan, Mohamed Bazoum sebagai pemimpin yang sah di Niger.Selain, kerajaan digulingkan itu adalah "satu-satunya yang diiktiraf Perancis dan seluruh masyarakat antarabangsa".Kementerian Luar Perancis bagaimanapun, "mengambil maklum" kenyataan junta mengenai kerjasama ketenteraan itu, tambahnya.Junta pada Khamis mengumumkan membatalkan pakatan ketenteraan antara Niger dan bekas pemerintah kolonial Perancis, yang memetik "sikap cuai" bekas pemerintah itu.-AFP


Taufan Doksuri, pasukan penyelamat tingkat pemindahan penduduk di China

CHINA, 4 Ogos- Pasukan penyelamat meningkatkan pemindahan penduduk di wilayah utara dan timur laut China, lapor media kerajaan pada Jumaat.Ia selepas ribut yang dicetuskan oleh Taufan Doksuri memburukkan lagi banjir dan banyak kampung ditenggelami air.Penyiar kerajaan, CCTV menerusi rakaman dron menunjukkan banyak kawasan diliputi air yang bertukar warna coklat di kawasan penanaman jagung di Jilin.Pihak berkuasa turut dilapor menubuhkan kem untuk 12,550 orang yang dipindahkan dari bandar Shulan.Sementara itu, bandar Zhuozhou, di wilayah Hebei utara, menyaksikan petugas kecemasan melakukan pemindahan pantas penduduk yang terperangkap di rumah mereka.Taufan Doksuri telah mengakibatkan sekurang-kurangnya 20 orang maut, manakala ribuan lagi kehilangan tempat tinggal.Bencana itu membanjiri Beijing dan beberapa bandar lain sejak ia membadai selatan China seminggu lalu. Biro Cuaca Pusat menjangkakan lebih banyak ribut, malah hujan batu, di beberapa bahagian wilayah Heilongjiang, Jilin dan Liaoning di timur laut China dilaporkan berlaku dari Jumaat hingga Sabtu.-REUTERS

(Pasukan penyelamat meningkatkan pemindahan penduduk di wilayah utara dan timur laut China/Foto Reuters)


Serangan tikaman kedua di Korea Selatan, polis tahan seorang lelaki

DAEJEON, 4 Ogos- Polis Korea Selatan menahan seorang lelaki selepas disyaki menikam seorang guru sekolah menengah di pusat bandar, di sini, pada Jumaat.Suspek yang berusia dalam lingkungan 20-an menunggu guru berkenaan keluar dari sebuah kelas sebelum menikamnya dan melarikan diri.Menurut polis, kedua-duanya adalah kenalan dan ia bukan serangan rambang.Serangan itu berlaku sehari selepas polis menahan seorang penyerang yang merempuh keretanya ke arah orang ramai, kemudian keluar dan menikam beberapa orang.Kejadian itu mencederakan 14 orang, berhampiran ibu kota Seoul.Sementara itu, Ketua Polis Kebangsaan Korea Selatan, Yoon Hee-keun pada Jumaat memberitahu akan menggerakkan pasukannya, melakukan pemeriksaan kepada sesiapa yang disyaki membawa senjata."Situasi semasa adalah kecemasan yang serius di mana keselamatan awam terancam oleh pelbagai jenayah kejam. Jenayah kejam terhadap rakyat yang tidak bersalah adalah tindakan pengganas."Selaras dengan prosedur undang-undang, kami akan melakukan pencarian secara selektif terhadap mereka yang disyaki memiliki senjata atau menunjukkan tingkah laku yang tidak normal," katanya.-REUTERS

(Ketua Polis Kebangsaan Korea Selatan, Yoon Hee-keun/Foto Reuters)


Arizona cuba sistem untuk kawal kesan haba

AMERIKA SYARIKAT, 4 Ogos - Jalan raya di City of Phoenix dibina sistem penyejukan bagi menghadapi musim panas di Arizona. Pelaksanaan sistem itu merupakan satu inisiatif yang disifatkan sebagai 'pelindung matahari untuk jalan raya'.Menggunakan salutan kelabu yang direka bentuk untuk memantulkan haba dan cahaya matahari dari permukaan, bandar itu berharap dapat mewujudkan jalan yang lebih sejuk dan mengurangkan kesan haba. " Dipanaskan dari bawah ke atas, dan apabila kita melihat imej satelit di mana permukaan panas berada di bandar kita, sangat jelas dua ciri timbul, bumbung dan jalan raya," kata Oengarah Pejabat Haba Phoenix dan Tindak Balas Mitigasi, David Hondula kepada Reuters.Bandar itu telah memasang 10 batu turapan sejuk.Penyelidik dari Arizona State University (ASU) bekerjasama dengan pegawai bandar, mengkaji keputusan tahun pertama Program Perintis Cool Pavement, yang bermula pada 2021. Penemuan mendedahkan bahawa salutan itu mempunyai suhu permukaan purata 10.5 hingga 12 darjah Fahrenheit yang lebih rendah daripada asfalt tradisional.Profesor bersekutu di Sekolah Kelestarian di ASU Jennifer Vanos telah melakukan ujian l di atas turapan yang sejuk dan jalan asal. Beliau menggunakan MARTY iaitu alat biometeorologi mudah alih bagi mengukur sinaran dalam tiga arah serta suhu udara, kelembapan relatif dan kelajuan angin.

Selepas meletakkan MARTY di atas turapan sejuk, instrumen membaca 109 darjah Fahrenheit untuk suhu permukaan manakala pada asfalt biasa suhu permukaan ialah 114 darjah Fahrenheit.Penduduk di kawasan tidak semua yakin ia berfungsi untuk mengurangkan suhu."Kami tidak melihat sebarang perbezaan apabila kami keluar. Tengahari pun kita rasa panas sama. Jadi saya tidak fikir ada manfaat besar dengan teknologi baharu ini, jadi saya tidak tahu sama ada berbaloi untuk melabur dalam sesuatu seperti ini untuk seluruh bandar," kata seorang wanita.Timbalan Pengarah untuk Chispa Arizona Masavi Perea berkata, usaha itu merupakan langkah tepat, namun dia tidak mencukupi."Perkara apabila teknologi baharu digunakan, ia mengambil masa beberapa tahun untuk melihat data," katanya."Kita perlu menanam pokok, kita perlu membaiki taman kita, kita perlu mempunyai kawasan yang sejuk," katanya. - REUTERS


Enam orang maut, 35 hilang tanah runtuh di Georgia

SHOVI, 4 Ogos- Sekurang-kurangnya enam orang disahkan maut, manakala 35 lagi masih hilang dalam kejadian tanah runtuh di wilayah pergunungan Racha, Georgia.Perkara itu diberitahu Kementerian Infrastruktur negara berkenaan, pada Jumaat.Laporan Formula TV menyebut, tanah runtuh di destinasi percutian dan mendaki gunung popular itu berlaku pada petang Khamis, bagaimanapun anggota penyelamat tidak dapat mengakses tapak tersebut sehingga waktu malam.Racha ialah sebuah wilayah di barat laut negara Kaukasia Selatan, berhampiran sempadan Rusia dan terkenal dengan pemandangan dan perairan mineralnya yang menakjubkan.Ahli geologi, Merab Gaprindashvili memberitahu televisyen tempatan, ini kali pertama tanah runtuh berskala besar berlaku di rantau itu.Ia disifatkan kejadian semula jadi paling dahsyat berlaku di barat laut Georgia sejak gempa bumi teruk pada 1991.Beliau menganggarkan kampung yang terjejas di wilayah Racha tertimbus bawah 5 juta meter padu lumpur.-REUTERS

(Rakaman drone di tapak tanah runtuhan di wilayah pergunungan Racha, Georgia/Foto Reuters)


Australia alu-alukan langkah China naikkan tarif barli

AUSTRALIA, 4 Ogos - Australia mengalu-alukan tindakan China untuk menurunkan tarif anti-lambakan dan anti-subsidi ke atas import barli ke negaranya.Kementerian Perdagangan China berkata, tarif akan diturunkan mulai Sabtu.Tanpa memberikan butiran lanjut, katanya situasi itu merubah pasaran barli di China .Bercakap kepada media pada sidang akhbar, Menteri Luar Australia Penny Wong memuji langkah itu sebagai "lankah tepat". Namun, Menteri Perdagangan Don Farrell berkata ia merupakan langkah positif dalam penyambungan semula perdagangan sepenuhnya antara kedua-dua negara.

Hubungan antara kedua-dua rakan dagang itu merosot pada 2020 selepas Australia menggesa siasatan mengenai asal-usul COVID-19 yang mencetuskan tindakan balas Beijing, termasuk duti anti-lambakan ke atas wain dan barli Australia. Bagaimanapun, ketegangan semakin reda selepas parti Buruh berhaluan tengah memenangi kuasa di Australia tahun lalu. - REUTERS


Rampasan kuasa Niger beri kesan buruk kepada Afrika Barat, seluruh dunia

(Keadaan jalan di Niamey pada 27 Julai 2023 selepas Presiden Niger, Mohamed Bazoum ditahan oleh tentera elit yang mengisytiharkan telah mengambil alih kuasa di negara Afrika Barat itu/Foto AFP)

WASHINGTON, 4 Ogos- Presiden Niger, Mohamed Bazoum pada Khamis menegaskan, sekiranya rampasan kuasa menggulingkannya berjaya, ia akan memberi kesan buruk kepada negara itu, rantau berkenaan dan seluruh dunia. Dalam tulisannya di The Washington Post, beliau menggesa kerajaan Amerika Syarikat dan seluruh masyarakat antarabangsa untuk membantu mengembalikan perintah perlembagaan di Niger.Rayuan itu merupakan kenyataan panjang pertama Bazoum sejak pengawal presiden menahannya pada 26 Julai dan mengawal kerajaan."Saya menulis ini sebagai tebusan. Niger diserang oleh junta tentera dan saya hanyalah salah seorang daripada ratusan rakyat yang telah dipenjarakan secara sewenang-wenangnya dan secara haram."Rampasan kuasa ini mesti ditamatkan dan junta mesti membebaskan semua orang yang mereka tangkap secara tidak sah," tulisnya.

(Presiden Niger, Mohamed Bazoum/Foto fail AFP)

Bazoum, yang berkuasa selepas pilihan raya demokratik pada 2021, berkata negaranya telah menjadi benteng harapan di rantau yang semakin dilanda ekstremisme dan diperintah oleh junta tentera."Di wilayah Sahel yang bermasalah di Afrika, Niger berdiri sebagai benteng terakhir menghormati hak asasi manusia di tengah-tengah gerakan autoritarian yang telah mengatasi beberapa jiran kita," tulis beliau.Bazoum turut memberi amaran bahawa jiran Niger semakin banyak mengundang "penjenayah upahan Rusia seperti Kumpulan Wagner dengan mengorbankan hak dan maruah rakyat mereka.""Seluruh wilayah Sahel, boleh jatuh ke dalam pengaruh Rusia melalui Kumpulan Wagner, yang keganasan kejam telah dipamerkan sepenuhnya di Ukraine," katanya.Tambah beliau, pergerakan pengganas seperti Boko Haram, pasti akan mengambil kesempatan daripada ketidakstabilan Niger.Sekali gus, menggunakan Niger sebagai medan untuk menyerang negara jiran dan menjejaskan keamanan, keselamatan dan kebebasan di seluruh dunia.-AFP


Kawasan tanaman China dilanda banjir

BEIJING, 4 Ogos- Hujan lebat melanda kawasan pengeluar bijirin terbesar di China menenggelamkan ladang dan memburukkan keadaan banjir di seluruh negara itu. Pekerja keselamatan melakukan kerja-kerja pembersihan yang disebabkan oleh Taufan Doksuri.Timur Laut Heilongjiang, dikenali sebagai kawasan "Jelapang utara besar" China. Ia merupakan kawasan terbaharu yang dilanda taufan itu. Sekurang-kurangnya 20 orang maut manakala beribu-ribu yang lain kehilangan tempat tinggal seminggu lalu .Di Heilongjiang, pihak berkuasa memberi amaran kepada penduduk dan menjangkakan cuaca akan menjadi lebih teruk, termasuk puting beliung. Amaran banjir dinaikkan dua kali sejak malam Khamis. Ia berikutan sesetengah kawasan boleh menerima hujan lebih daripada 100 milimeter (mm) dalam beberapa jam, tambah mereka.Wilayah Harbin yang dinaiki air turut menyebabkan dua kenderaan terjunam ke dalam lubang di lebuh raya berhampiran sungai yang mula melimpah, lapor media tempatan. Sawah padi turut ditenggelami air, dan penduduk kampung di kawasan rendah diminta berpindah, lapor media tempatan.Ribut dan banjir yang melanda menyebabkan pemotongan bekalan elektrik di bandar Shangzhi. Menurut laporan media, pasar raya juga kehabisan bekalan makanan. Seorang penduduk di Shangzhi yang ditemui media berkata, "saya hanya berjaya mendapatkan beberapa botol air mineral dan dua kotak mi segera," selepas amaran ribut dikeluarkan.Media kerajaan melaporkan, di wilayah Jilin (kawasan penanaman jagung) pihak berkuasa telah menubuhkan kem pemindahan untuk 12,550 penduduk yang dipindahkan dari bandar Shulan. Penerimaan hujan direkodkan sebanyak 484.7 mm sejak tiga hari lalu.- REUTERS

(Kereta terjatuh dari jambatan runtuh akibat hujan dan banjir di Shangzhi/REUTERS)


Pemilik haiwan peliharaan pakaikan baju, topi elak cuaca panas

SHANGHAI, 4 Ogos- Ketika suhu di China meningkat, kebanyakan pemilik haiwan peliharaan melindungi haiwan mereka dengan memakaikan pakaian seperti jaket penyejuk dan topi untuk mengelak kesan cuaca panas melampau.Seorang profesional perhubungan awam di Shanghai Mi Jiayi berkata, dia membelanjakan lebih 500 yuan membeli jaket penyejuk untuk anjing peliharaannya. Sebelum digunakan, jaket itu akan dicelupkan ke dalam air dan kemudian akan dipakaikan kepada haiwan itu."Sekiranya suhu melebihi 30 darjah celsius, saya akan pakaikan penyejuk itu kepada haiwan peliharaan saya," kata wanita berusia 31 tahun itu. "Air akan menyejat dan menghilangkan haba dan ia tidak begitu panas untuk anjing saya.""Terdapat pilihan yang lebih murah tetapi saya mahu mendapatkannya produk terbaik untuk haiwan kesayangan saya."

Pasaran dalam talian menunjukkan ratusan produk perlindungan haba untuk anjing dan kucing ditawarkan sehingga mencecah harga sehingga $100. Menurut data dikeluarkan Euromonitor International, pasaran bagi produk haiwan peliharaan di China termasuk penjagaan kesihatan, permainan dan pakaian, dilaporakan bernilai $5.16 bilion pada 2022. Bagaimanapun penyedia penyelidikan pasaran itu menjangka angka itu akan meningkat kepada hampir $6 bilion tahun ini.China mencatatkan cuaca panas sehingga memecahkan rekod pada bulan Jun dan Julai. Suhu di Shanghai direkodkan melebihi 37 darjah Celsius dan ibu kota Beijing mencecah lebih 41 darjah Celsius.Pengasas dan pengarah doktor haiwan di hospital haiwan Advanced Vet Care di Shanghai Dr. Grace Lin berkata, kebimbangan itu disebabkan kadar kematian bagi haiwan peliharaan mencecah 50% hingga 56% akibat strok haba yang serius.

Dia turut mengesyorkan kepada pemilik haiwan peliharaan untuk tidak membawa haiwan tersebut keluar dari rumah bagi mengelakkan risiko cuaca panas melampau.Euromonitor dan Asia Pet Alliance Institute meramalkan populasi anjing dan kucing di China akan mencecah 190 juta pada 2023. Angka itu meningkat berbanding 2018 iaitu sebanyak 170 juta.- REUTERS

(Mi Jiayi membawa anjingnya di Shanghai/REUTERS)


Panas: Korea Selatan tempah trak air, bas untuk jambori pengakap

SEOUL, 4 Ogos- Presiden Korea Selatan, Yoon Suk Yeol mengarahkan penghantaran bas berhawa dingin dan trak air ke acara perhimpunan pengakap global yang dianjurkan negara itu, selepas ratusan peserta mengalami masalah kesihatan akibat cuaca panas.Menurut pegawai bertugas, "sekurang-kurangnya 600 orang di Jambori Pengakap Sedunia, di barat daya Buan telah dirawat kerana penyakit berkaitan haba.Secara kebetulan acara itu diadakan ketika cuaca panas, tahap tertinggi direkodkan kerajaan dalam tempoh empat tahun. Minggu ini, suhu di beberapa bahagian negara itu direkodkan melebihi 38 darjah Celsius.Dalam satu kenyataan setiausaha akhbar Kim Eun-hye, "Yoon meminta bekalan bas yang boleh digunakan peserta pengakap bagi tujuan berehat dan menyejukkan badan serta trak untuk membekalkan air."Lebih 43,000 peserta, kebanyakannya berumur antara 14 dan 18 tahun, menghadiri jambori itu. Ia perhimpunan global pertama pengakap selepas COVID-19 melanda dunia. -REUTERS

(Peserta menyejukkan badan di tapak perkhemahan untuk Jambori Pengakap Dunia ke-25/AFP)


Taufan Khanun mula reda, namun Jepun perlu berjaga-jaga

TOKYO, 4 Ogos– Taufan Khanun masih berlegar-legar di Laut China Timur pada Jumaat. Namun menurut ramalan ia akan menghampiri pulau Okinawa Jepun sekali lagi dan meningkatkan kebimbangan kerosakan akan berlaku di kawasan tersebut.Ribut itu semakin lemah tetapi masih membawa angin dengan kelajuan 126 kph dan tiupan sehingga 180 kph, kata Agensi Meteorologi Jepun.Ia berlegar kira-kira 270 km di utara-barat laut Pulau Miyako di Okinawa setakat pukul 7.00 pagi tadi waktu tempatan. Khanun diramalkan akan membuat pusingan menuju ke timur pada petang Jumaat seterusnya menuju ke utara pulau-pulau utama Jepun.Kira-kira 53,000 isi rumah di Okinawa, atau kira-kira lapan peratus berlindung dan kekal terperangkap tanpa bekalan elektrik untuk hari ketiga. Angka itu turun daripada 25% pada Khamis, kata utiliti tempatan Okinawa Electric Power.Siaran televisyen menunjukkan pelancong yang terkandas di Okinawa berpusu-pusu ke Lapangan Terbang Naha, yang beroperasi semula pada Khamis selepas ditutup selama dua hari. Ramai pelancong berbaris panjang untuk membeli tiket kapal terbang dan meninggalkan pulau itu.Di utara Taiwan, amaran berkenaan taufan ditarik balik pada Jumaat. Perniagaan serta sekolah yang ditutup pada Khamis akibat taufan itu dibuka semula. Di ibu kota Taipei, lebih 200 pokok dan papan tanda di tepi jalan tumbang namun tiada kerosakan teruk dilaporkan.Pihak berkuasa, masih dalam keadaan berjaga-jaga berikutan penerimaan hujan merekodkan bacaan 0.5 meter yang berlaku susulan taufan yang melanda negara itu.- REUTERS

(Tangkap layar video orang awam selepas taufan di Nakagami, Okinawa/REUTERS)


14 cedera dalam insiden tikaman di Korea Selatan

SEOUL, 4 Ogos– Sembilan orang ditikam dan lima orang cedera selepas dilanggar kereta yang dipandu oleh seorang lelaki di Seougnam, Seoul, Korea Selatan.

Polis berkata suspek bertindak merempuh mangsa menggunakan kereta sebelum bertindak keluar dan menikam mangsa.Serangan berlaku berhampiran stesen Seohyeon, kira-kira 20 kilometer (km) dari Seoul yang mempunyai gedung serbaneka besar dan kedai-kedai lain serta tempat tinggal ramai penumpang yang menggunakan komuter.Insiden itu berlaku beberapa hari selepas satu lagi serangan yang jarang berlaku di Korea Selatan yang turut menyebabkan seorang maut dan tiga orang yang lain mengalami kecederaan.Suspek telah ditahan. Bagaimanapun, motif kejadian belum dikenal pasti.Suspek yang berusia awal 20-an itu merupakan pekerja penghantar barang serta mempunyai masalah kesihatan mental.

(Seorang anggota polis berada di lokasi kejadian di Seongnam, Korea Selatan/REUTERS)

Media melaporkan lelaki itu telah merempuh keretanya kepada sekumpulan orang yang berjalan di kaki lima dan kemudian keluar dari kenderaannya dan memasuki sebuah pusat beli-belah.Video yang tersebar di media sosial menunjukkan suspek mengejar pembeli. Sebelum ini, agensi berita Newsis melaporkan seorang mangsa telah meninggal dunia, namun pegawai polis menafikannya.Pesuruhjaya Polis Jeneral Yoon Hee-keun memberi amaran kepada rakyat Korea Selatan supaya berwaspada terhadap serangan sedemikian.-REUTERS


Amazon dan Apple gilap kemahiran AI, atasi ramalan pendapatan

SAN FRANCISCO, 4 Ogos- Amazon dan Apple melaporkan pendapatannya mengatasi jangkaan pasaran dan menyasarkan kedudukan lebih baik dengan bantuan kecerdasan buatan (AI)."Dalam Amazon, setiap satu daripada pasukan kami sedang berusaha membina aplikasi AI generatif yang mencipta semula dan meningkatkan pengalaman pelanggan mereka," kata ketua eksekutif Andy Jassy dalam satu telesidang bersama penganalisis.Apple melihat AI dan pembelajaran mesin sebagai "teknologi asas yang penting kepada hampir setiap produk yang dibina," kata Ketua Pengarah Eksetutif Apple Tim Cook kepada penganalisis semasa membincangkan pendapatan suku tahunan."Ia sangat penting bagi kami," Cook menjelaskan berkenaan AI.Cook berkata ciri-ciri telefon pintar yang dihasilkan "tidak akan mungkin berkesan tanpa AI." Antaranya pengesanan dalam teknologi yang dihasilkan membolehkan telefon pintar menghubungi kenalan rapat sekiranya berlaku kecemasan."Kami melakukan penyelidikan merentasi pelbagai teknologi AI, termasuk AI generatif selama bertahun-tahun," kata Cook."Kami akan terus melabur dan berinovasi serta bertanggungjawab utuk memajukan produk kami dengan teknologi ini."Apple melaporkan keuntungan sederhana pada suku yang berakhir baru-baru ini. Ia berikutan prestasi rekod dalam perkhidmatan mengimbangi jualan iPhone yang lebih rendah.Peningkatan jualan di China dan beberapa pasaran baru muncul membantu mengimbangi kemerosotan di Amerika Syarikat (AS) kerana jualan untuk iPhone semakin surut dalam persekitaran telefon pintar itu.Keuntungan bagi suku fiskal ketiga Apple ialah $19.9 bilion, meningkat 2.3 peratus daripada tempoh sama tahun lalu. Bagaimanapun perolehan sekali lagi merosot, kepada $81.8 bilion.- AFP


Rampasan kuasa boleh jejas kestabilan negara - Duta Niger

WASHINGTON, 4 Ogos- Junta Niger mesti "mempertimbangkan" dan mengembalikan kuasa kepada Presiden yang digulingkan Mohamed Bazoum sebelum negara itu dan wilayah yang lebih luas terjejas."Jika Niger terjejas, seluruh Sahel turut terjejas, tidak akan stabil," kata Duta Besar Kiari Liman-Tinguiri kepada AFP dalam temu bual pada Hari Kemerdekaan Niger. Ketika ini bantuan ekonomi dan keselamatan Barat bergantung kepada keseimbangan Afrika Barat bagi menghadapi konflik tersebut."Junta harus sedar urusan ini tidak boleh berjaya kerana ia lebih banyak menimbulkan penderitaan rakyat. Kuasa tersebut perlu dikembalikan semula," kata Liman-Tinguiri, yang kekal sebagai diplomat yang diiktiraf di Washington dan menganggap dirinya sebagai wakil "sah" Presiden Bazoum.Sejak pegawai merampas kuasa di ibu negara Niamey pada 26 Julai, Kesatuan Eropah dan Perancis telah menggantung kerjasama dan bantuan keselamatan, sementara Washington telah menggantung latihan dengan pasukan keselamatan Niamey.Blok serantau Afrika Barat ECOWAS mengenakan sekatan ekonomi, dan negara jiran Nigeria telah memotong 70 peratus bekalan elektrik di Niger, yang membawa kepada gangguan bekalan elektrik di ibu negara. Antara yang lain, harga beras turut meningkat 40 peratus, tambah Liman-Tinguiri. Kira-kira 40 peratus daripada bajet kerajaan datang daripada bantuan luar, katanya.“Akan ada akibat buruk jika kita membiarkan keadaan ini berterusan,” kata duta itu. "Ramai rakyat kami yang kehilangan tempat tinggal menjadi pelarian. Perkara ini amat membimbangkan sekiranya ramai rakan kongsi enggan bekerjasama."Liman-Tinguiri juga bimbang kumpulan separa tentera Wagner Rusia sudah pun menjadi rakan keselamatan junta di Mali. Ia selepas hubungan antara puak putschist dan Perancis semakin memburuk."Saya tidak mahu negara saya diambil oleh tentera upahan, apabila kita melihat kerosakan, jenayah yang mereka lakukan di tempat lain" seperti di Libya, Republik Afrika Tengah dan Mali, kata Liman-Tinguiri.- AFP

(Penunjuk perasaan pada Hari Kemerdekaan Niger di Niamey/AFP)


Bas jatuh gaung, 17 orang terbunuh di Mexico

MEXICO, 4 Ogos- Sekurang-kurangnya 17 orang terbunuh manakala 22 lagi cedera selepas bas dinaiki mereka terjatuh ke dalam gaung di barat laut Mexico.Menurut Agensi Perlindungan Awam di negeri Nayarit, tiga kanak-kanak bawah umur antara yang terbunuh dalam insiden tersebut."Bas berkenaan ketika itu membawa penduduk tempatan dan pendatang asing, dalam perjalanan dari bandar Mexico ke barat laut Tijuana."Mereka yang cedera dibawa ke hospital berdekatan kawasan itu."Seorang mangsa yang hanya mengalami cedera ringan telah melarikan diri."Setakat ini, kewarganegaraan pendatang asing terlibat belum disahkan," katanya menerusi kenyataan.Nahas jalan raya sering berlaku di Mexico akibat pemanduan pada kelajuan tinggi, keadaan kenderaan yang uzur serta pemandu yang letih.Mei lepas, sekurang-kurangnya 18 orang pelancong maut selepas bas yang dinaiki mereka terjatuh ke dalam gaung di Nayarit.Pada bulan yang sama, 13 orang penumpang van terkorban selepas kenderaan itu bertembung dengan sebuah lori di Tamaulipas. - AFP